Ўзбекистон халқ артисти Юлдуз Усмонова Ўзбекистон конституцияси байрамида “ҳамроз” қўшиғини ижро қилди.\nКейинги 9 йил давомида Усмонова катта саҳнадан узоқ тутилган эди.\nМасалан жорий йилнинг 23 июн оқшомида Тошкентдаги форумлар саройида рақсга тушган ва қўшиқ айтганлар орасида ҳам, томошабинлар қаторида ҳам Ўзбекистон халқ артисти Юлдуз Усмонова йўқ эди.\nЎшанда, Eltuz.com мухбирига “Ўзбекистон халқ артисти унвонига эга бўлишига қарамасдан ШҲТ ўтаëтган кунлари Юлдуз Усмоновани “концерт заллари ва бошқа расмий тадбирлардан узоқда тутиб туриш” буюрилгани маълум бўлган эди.\nЎзбекистондаги FM каналларига ШҲТ ҳақида юқоридан “добро” олмаган қўшиқларни эфирга бериш қатъий ман қилинганди.\nКаримовни “подшо” дея атаб, қўшиқлар куйлагани ҳам ёрдам бермади\nЮлдуз Усмонова ўтган йилнинг 22 декабрида Тошкентдаги “Наврўз” тўйхонасида Ўзбекистон Президенти Ислом Каримовга бағишлаб қўшиқ куйлаган эди.\nҲуқуқшунослик бўйича фан номзоди ўлароқ мамлакатда монархия тизими йўқлигини тушуниши лозим бўлган Юлдуз Усмонова мамлакат президентини “пошшо” дея таърифлаган эди.\nАммо бу қўшиқ 2011 йили Ўзбекистонга қайтган хонанда ижодига қўйилган норасмий тақиқни бекор қилишга ярамади. Боз устига бу қўшиқни ижро қилмаслик ҳақида Усмонова “Ўзбекнаво”дан расман огоҳлантириш ҳам олди.\nУнга линцензия берилган бўлса-да, катта саҳнада концертлар беришига ва телерадио эфирларда қўшиқлари ёйинланишига изн берилмади.\nҲатто иқтидорда бўлган Гулнора Каримова ҳам тақиқни синдира олмади\nГулнора Каримованинг режаси оддий, Республика телевидениеси ва йўлдош каналлари орқали жаҳон мамлакатларига трансляция қилинадиган “Асрлар садоси” давлат тадбирининг якуний гала концертда Юлдуз Усмонованинг чиқиши, унинг ижодидаги “запрет”га нуқта қўйиш эди.\ndata-title="Юлдуз “тақиқ” тамғасидан Каримов ўлгач қутулди" data-description="Ўзбекистон халқ артисти Юлдуз Усмонова Ўзбекистон конституцияси байрамида "ҳамроз" қўшиғини ижро қилди. Кейинги 9 йил давомида Усмонова катта саҳнадан узоқ ..." data-image="https://eltuz.com/wp-content/uploads/2016/12/rasm2079.jpg" data-url="https://eltuz.com/kundalik/197988/" data-services="facebook,odnoklassniki,twitter,telegram" data-counter="ig">\nИкки бойга бир малай\n“Қўрқмаслар”ни тағин ечинтириб тинтув қилишди\n15 октябр куни Самарқандда “Қўрқмаслар” гуруҳини тамсил қилувчи фаоллар – Малохат Эшонқулова ва Елена Урлаева ички ишлар ходимлари томонидан ...


Рамзон Қодиров Ғарбга айблов билан чиқди\n08:10 / 14.07.2017\nЧеченистон раҳбари Рамзон Қодиров ИИВнинг республика бўйича бўлинмалари раҳбарияти ва қўмондонлари билан йиғилиш чоғида Ғарб давлатларини ахборот урушида айблади, деб хабар бермоқда республика ҳукумати матбуот хизмати.\n«Ишончим комилки, Чеченистон ва унинг халқига қарши аниқ йўналтирилган, яхши тўланган ахборот ва мафкуравий кураш олиб борилмоқда. Биз, террорчилар ва экстремистлар билан жанг қилиш қийин, деб ўйлаганмиз. Бироқ, маълум бўлишича, ўз душманингни кўрсанг, жанг қилиш осонроқ экан. Яхши инсон ниқоби остидагиларнинг ҳужумини қайтариш эса бироз мураккаброқ», - деди у.\nУнинг сўзларига кўра, Европа ва бошқа давлатларга Чеченистонда соғлом ҳаёт тарзи илгари сурилаётгани, шунингдек, расмий Грозний «ёшларни ўз ҳаётини дин ва миллий манфаатларга асосланган ҳолда қуришга» чақириши ёқмайди.\n«Улар бизнинг халқ ҳеч қачон қаддини тик тутмаслигини хоҳлайди», - дея хулоса қилган Чеченистон раҳбари.


ТОП-10: Энг тезкор Android-смартфонлар (AnTuTu рейтинги, 2021 йил июнь) - Terabayt.Uz\nБиз боягина AnTuTu бенчмарки маълумотлари асосида жорий йилнинг июнь ойида ўз эгаларини рози қилган ўнта смартфон рўйхатини чиқарган эдик. Мазкур сервис жамоаси энди самарадорлик бўйича энг зўр ўнта Android-смартфон рейтингини ҳам тақдим этди.\nAnTuTu бенчмаркида май ойидаги текширувлар натижалари асосида тузилган энг қудратли флагманлар рейтинги ғолиби – Black Shark 4 Pro модели июнь ойида ҳам тахтни бўшатгиси келмади. Xiaomi корпорациясининг ўйин қурилмаларига ихтисослашган бренди яқиндагина тақдим этган мазкур флагман 849 822 балл билан кетма-кет учинчи ой хитойча рейтингда етакчилик қилмоқда.\nИккинчи ўринни яна Nubia Red Magic 6 Pro (833 276 балл) геймерофони эгаллаган бўлса, кучли учликка OnePlus 9 Pro (824 459 балл) флагмани ҳам кирган.\nГувоҳи бўляпмизки, энг зўр Android-смартфонлар ўнталигига яна OPPO Find X3 Pro, Vivo X60 Pro+, iQOO 7, OnePlus 9, Realme GT, ASUS ROG Phone 5 ҳамда Xiaomi Mi 11 Ultra флагманлари ҳам кирган. Айтиш керакки, апрель ойидан буён энг кучли флагманлар рейтингларида фақатгина Qualcomm Snapdragon 888 процессорли моделларни кўриш мумкин.\nЭътибор беринг: юқоридаги рўйхат хитойлик фойдаланувчиларнинг AnTuTu сервисидаги текширувлари асосида шакллантирилган. Мазкур бенчмарк бутун дунёдаги смартфон эгаларининг тестлари асосидаги глобал рейтингни кейинроқ тақдим этиши керак.\nЎтган ойдаги глобал рейтингда эса...\n#AnTuTu #Asus #OnePlus #Oppo #Smartfon #Vivo #Xiaomi #ZTE #Android смартфон #бенчмарк #рейтинг #смартфонлар #тест #Xiaomi Black Shark #ZTE Nubia # 5G смартфон #5G-смартфони #AnTuTu рейтинги #Vivo iQOO #Realme #OnePlus 9 #OnePlus 9 Pro #vivo X60 Pro+ #Vivo iQOO 7 #Oppo Find X3 Pro #Xiaomi Mi 11 Ultra #OPPO Realme GT #ZTE Nubia Red Magic 6 Pro #ASUS ROG Phone 5 #Xiaomi Black Shark 4 Pro


25 феврал 2021, Тошкент вақти: 01:42\nЎзбекистонликнинг ихтиёрида бўлган наркотик модда героин эканлиги ва қиймати 1 миллион рублга тенглиги тахмин қилинмоқда.\nНаркотиклар назорати бўйича Россия Федерал хизмати (ФСКН) да Озодлик мухбирига 233 ўрам ўралган наркотик моддани кўрсатишди. ФСКН ходимларининг айтишича, бунча миқдордаги наркотик қора бозорда миллион рублдан ортиқ туради.\nОзодлик олган маълумотларга кўра, 32 яшар Лазиз Ҳушназаров Москванинг Таганская туманида бир хонали квартирада ижарада турган ва героинни майда партияларга бўлиб, нашавандларга пуллаган.\nФСКН Москва шаҳар бошқармаси раймийси Сергей Кондрин бундай деди:\n- Қўлга олинган шахс кунига 50-60 жойда наркоманларга дори қолдириб келган, яъни сотган. Ушланган пакетлардаги модда героин эканини экспертиза аниқлайди, дейди Сергей Кондрин.\nАйтилишича, Лазиз Хушназаров Ургут туманидан. У икки ҳафта давомида оператив ходимлар кузатуви остида бўлган.\nСергей Кондринга кўра, Ўзбекистон фуқароси қўлга олиниши биланоқ оператив ходимлар билан ҳамкорлик қилишга зудлик билан розилик берган ва наркотик моддани қаерда сақлаётганини кўрсатган.\n- Мусодара қилинган партия миқдори 1 миллион рублни ташкил этади. Бир килодан ортиғи ўта катта миқдор саналади ва ҳибсга олинган шахснинг ҳатти-ҳаракатлари Россия Федерацияси Жиноят Кодексининг 228- моддаси 5- банди асосида кўриб чиқилади, дейди Ҳушназаровга мазкур модда асосида суд томонидан 20 йиллик ва ҳатто умрбод қамоқ жазоси тайинланиши мумкинлигини гапирган Сергей Кондрин.\nОператив ходимлардан олинган маълумотга кўра, самарқандлик бу йигит наркотик моддасини кўчадан топиб олиб, шахсий истеъмол учун олиб келганини айтган. Аммо, маълум бўлишича, Лазиз олдин ҳам наркотик савдоси билан шуғулланиб келган ва шундай қилмиши учун судланган ҳам.\nАйни пайтда, Подмосковьенинг Наро-Фоминск туманидаги Апрелевка шаҳарчасида фаррошлик қилиб юрган бошқа бир ўзбекистонлик ҳам наркотик моддаси билан ушлангани маълум бўлди.\nИсми Асқар экани айтилаётган сурхондарёлик меҳнат муҳожирининг яқинлари Озодликка унинг полиция ходимлари томонидан сабабсиз дўппослангани ва чўнтагига героин моддаси ташланиб, полиция бўлимига олиб кетганини хабар қилди.\nҲозирча Апрелевкада ушлангани айтилаётган ўзбекистонлик борасида расмий идоралардан жавоб олингани йўқ. Озодлик Апрелевкадаги бу ҳодиса гувоҳи ёки шу ҳақда бирор маълумотга эга бўлганларни хабар беришни сўрайди.\nНаркотиклар назорати бўйича Россия Федерал хизмати маълумотига кўра, 2014 йилда Россияда 90 мингдан зиёд одам наркотиклардан нобуд бўлди.\nҲозирга келиб, наркотик истеъмол қилиш бўйича Россия дунё мамлакатлари орасида "етакчилик" қилиб келади: бугунги кунда мамлакатда нашавандлар сони 8 миллион кишини ташкил этади.


30 август куни Минскда бўлиб ўтган президент сайловларининг баҳсли натижаларига қарши норозилик намойишлари чоғида тиканли симлар ортида турган Беларус ҳукумат аскарлари. Намойишларнинг дастлабки тўрт кунида камида 64 журналист ҳибсга олинган. [TUT.BY/AFP]\nОЛМАОТА – Марказий Осиёлик журналистлар Беларусдаги ОАВ тўнтаришида иштирок этишга рози бўлган ва президент сайловининг баҳсли натижаларига қарши чиққан намойишчиларга нисбатан Александр Лукашенко олиб бораётган зўравонлик сиёсатини қўллаб-қувватлаган россиялик ҳамкасбларини қораламоқда.\nЎтган ойда Беларус давлат телевидениеси ва радиоcида ишловчи ходимлар намойишчиларни қўллаб-қувватлаш мақсадида иш ташладилар. Ўнлаб ходимлар, шунингдек, бир нечта энг машҳур телебошловчилар «виждон чақириғи» туфайли юз бераётган «зўравонликларга чидаб бўлмаслигини» таъкидлаб, ишдан бўшаган.\nБундай қўллаб-қувватлаш натижасида ОАВ ходимлари сонининг қисқариши Кремл ва Лукашенкога ОАВ тарозисини ўз фойдасига оғдириш имконини берган.\n18 август куни Россиянинг «RT» телеканали техник ходимларидан иборат камида икки гуруҳ «ёрдам» кўрсатиш учун Беларус давлат телевидениесининг студияларига етиб келишган, деб хабар беради Россиянинг «РБК» бизнес-нашри 31 август куни.\nПрезидент сайловларининг баҳсли натижаларига қарши норозилик намойиши чоғида ҳибсга олинган журналистларнинг қариндошлари ва ҳамкасблари 27 август куни Минскдаги туман полиция идораси олдига тўпландилар. [Сергей Гапон/AFP]\nЛукашенко «руслардан Белорусияга икки-учта журналистлар гуруҳи юборишни сўраганини» тан олди.\n«Бу энг илғор телеканалларда ишловчи олти ёки тўққиз киши», деди Лукашенко 21 август куни Минскдаги қишлоқ хўжалиги заводи ишчилари билан суҳбати чоғида.\nБеларус телеканалларига Россиядан журналистлар, монтажчилар ва PR-мутахассислари келишган. Бу ҳақда «Беларус 1» давлат телеканалидаги «Арсенал» дастурининг эндиликда собиқ бошловчиси, минсклик Владимир Бурко маълум қилган.\n«Улар Беларус журналистлари ижодига хос бўлмаган ташвиқот материалларини тайёрламоқдалар», деди у.\n«Илгари Беларус телеканаллари ҳеч қачон, масалан, Испаниядаги намойишлар чоғида одамларнинг ёнаётганини кўрсатиб, буни Беларусда содир бўлаётган воқеалар деб кўрсатишга уринмаган», деди Бурко. «Бизнинг журналистларимиз бундай қилмаган бўларди.»\nУ ишдан бўшаган ҳамкасбларидан ҳеч бири пушаймон эмаслигини айтди.\n«Россиялик журналистлар ва PR мутахассисларининг келгани эса мен учун уятли», деди у. «Маҳаллий шифокорлар ва ўқитувчилар «Бизни ҳам россиялик шифокор ва ўқитувчилар билан алмаштир» деган ёзувларни кўтариб кўчаларга чиқишди.»\nБеларус миллий телеканаллари ходимлари норозилик сабабли иш ташлаши ортидан Лукашенко RT ходимларига «ёрдам» учун раҳмат айтган, деб хабар беради AFP.\n«Қўллаб-қувватлаганингиздан миннатдорман», деб айган Лукашенко «RT» журналистига каналнинг 1 сентябр кунги видеолавҳасида. «Бу жуда арзигулик ёрдам.»\n«Бундай оғир вақтда биз учун нақадар муҳим эканлигингизни тушунсангиз керак», деб айтган Лукашенко давлат назоратидаги «RT»нинг техник ходимлари, журналистлари ва раҳбарларига миннатдорчилик билдириб.\nВазият янада ёмонлашган тақдирда Путиннинг Беларусдаги вазиятга аралашув ваъдасидан сўнг ОАВдаги манзарани шакллантириш бирламчи аҳамиятга эга бўлади.\nЖурналистларни таъқиб қилиш\nРасмийлар бошқа ОАВ ходимларини жазолаётган бир вақтда Лукашенко россиялик журналистларни кўкларга кўтармоқда.\nБеларусдаги давлат ва мустақил ОАВ ходимлари мамлакат ахборот вазири Игор Луцкийга очиқ хат йўлладилар, деб хабар берган Deutsche Welle 13 август куни.\nКамида 250 журналист имзолаган хатда «ҳуқуқ-тартибот органлари ОАВ ходимларига нисбатан ҳужум ва ҳибсларни зудлик билан тўхтатиш бўйича шошилинч чоралар кўришга», интернетни ўчирмасликка ва беларусларни сифатли алоқадан маҳрум қилмасликка чақирилган.\nНамойишларнинг дастлабки тўрт кунида камида 64 нафар журналист ҳибсга олинган, улар орасида хорижий журналистлар ҳам бор, деб хабар беради маҳаллий ОАВ.\nУлардан айримлари қўйиб юборилган, қолганлар эса жиддийроқ жазо олган. Масалан, Беларус «Current Time» телеканалининг уч нафар мухбирини Украинага депортация қилган ва 10 йилгача Беларусга киришни тақиқлаган.\nБеларус журналистлари уюшмаси (БЖУ) куч ишлатар тузилмаларни журналистларга ҳужум қилишда айблади. Намойишларни ёритиб борган «Наша Нива» нашри ходимаси Наталья Лубневская оёғидан резина ўқ еб, шифохонага ётқизилган.\nБу орада Беларус ҳукумати 29 август куни хорижий медиа-ташкилотлар журналистларининг аккредитацияларини бекор қилган, дея хабар беради AFP.\nҲукумат вакили Анатолий Глазга кўра, ОАВ аккредитациясини бекор қилиш қарори мамлакат аксилтеррор бўлинмасининг таклифига биноан амалга оширилган.\nБу чора нечта журналистга нисбатан қўллангани ҳақида батафсил маълумот берилмаган, аммо хорижий ОАВ вакиллари, жумладан BBC, Reuters, Associated Press ва Озод Европа/Озодлик радиосининг бир қанча журналистлари аккредитацияси бекор қилинган.\nМарказий Осиёликлар қоралови\nМарказий Осиёлик журналистларга кўра, Беларусда сўз эркинлигининг бўғилиши, журналистлар ҳуқуқларининг поймол қилиниши ва ўз фуқаролик позициясини билдираётганлар ўрнига россиялик PR стратегларнинг олиб келиниши – йўл қўйиб бўлмайдиган ҳолатдир.\nҚирғизистон мустақил журналистлар иттифоқи Беларус ҳукуматининг журналистларга қарши кескин чоралари, жумладан уларнинг ҳибсга олинаётгани ва аккредитациясининг бекор қилинаётганини қоралайди, деди иттифоқ раиси Азамат Касибеков.\n«Ҳукумат нуфузли хорижий ОАВдан халос бўлаётгани етмагандек, маҳаллий ОАВни ҳам тозалаётган бир вақтда, бу чоралар сўз эркинлигига қарши кураш чораларидек кўринмоқда», деди у.\n«Иттифоқимиз бу ишлардан хавотирда, чунки биз нафақат ўз мамлакатимиз, балки МДҲ (Мустақил Давлатлар Ҳамдўстлиги) ва бутун дунёда журналистлар ҳуқуқини ҳурмат қилишни тарғиб қиламиз», деди у.\n«Биз БЖУ билан бирдамлигимизни ва уни қўллаб-қувватлашимизни билдирамиз», деди у. «Қолаверса, ОАВ ходимлари ўлароқ биз нафақат журналистик, балки фундаментал инсон ҳуқуқларига ҳам эгамиз.»\nРоссиядан борган бир гуруҳ ОАВ мутахассисларига Беларусда махсус вазифалар юклатилган, дейди Нур-Султонлик PR-менежер Илья Баланчук.\n«Аслида улар журналист эмас, улар беларусларнинг онгини заҳарловчи ташвиқот ишларини олиб боришмоқда», деди у. «Аммо беларуслик томошабинга етарли баҳо бермаслик – хато. Чунки одамлар ахмоқ эмас, улар ҳақиқат ва ёлғоннинг фарқига боради.»\nБеларусдаги PR-мутахассислар ва сиёсий технологлар Кремл қўлловидаги «Биринчи» ва «Россия» каби телеканалларда ҳар куни қиладиган ишларини қилмоқдалар, деди у.\n«Бундай ташвиқот Совет даврида улғайган ва ОАВга нисбатан танқидий фикрлаши яхши шаклланмаган кекса авлодгагина таъсир қилиши мумкин», деди Баланчук. «Аммо ҳозир замон бошқа, жамият ўзгарган.»\nМоскваликларни Белорусияга киритманглар. Беларус мустақил ва суверен давлат.\nМосква атрофидаги ботқоқликлар русларнинг ери. Ўша ерга ҳайдаш керак, водка ичиб бир-бирига тешик лаптисида қандай улуғ экани ҳақида гапириб ўтираверсин.\nЦар даврида қозоқлар ким бўлган? «Айрим республика нашларида Владимир Ленинни обрўсизлантирувчи мақолалар чоп этилади. Улардаги асосий маъно дунё пролетариати етакчисининг ҳайкаллари ҳали ҳам турли шаҳарларда тургани ҳақида гап боради. Баъзи кўчаларда Ленин номи сақланиб қолган, нимага улар қайта номланмайди?» Шундай вақтларда одамни бир фикр ўйлантиради: бу муаллифлар ҳақиқатда цар даврига қайтишни истайдиларми? У даврда қозоқлар ким бўлган? Ким уларга одамдек муносабат қилган; уларнинг ҳуқуқларни қандай бўлган? Қозоқ даштларида казаклар турли хунрезликларни амалга оширганлар! Казаклар келаётганини эшитганида қозоқ овулларида ҳатто болалар йиғлашдан тўхтаган, ота-оналар қизларини кампирлар кийимига яширишган; акс ҳолда казаклар уларни зўрлаб истаганини қилган.


Ереванда 100 дан ортиқ намойишчи ҳибсга олинди\nРазгон участников протестов в Ереване, 30 мая 2022 года\nДушанба куни Ереванда 100 дан ортиқ мухолифат намойишчиси ҳибсга олинган. Уч нафар полициячи яраланиб, шифохонага етказилган. Бу ҳақда Арманистон полициясига таяниб, «Интерфакс» хабар берди.\nДушанба куни эрталаб мухолифатдаги «Қаршилик кўрсатиш ҳаракати» аъзолари Ереван марказида ҳукумат биноси ёнида тўпланишди.\nНамойишда етакчилик қилаётган мухолифат депутатлари вазирлар билан учрашиш учун бинога киришга ҳаракат қилишди, улар ҳукуматнинг Тоғли Қорабоғ масаласи бўйича сиёсати ва бу борада мухолифат таклиф этган баёнот лойиҳаси бўйича ўз позициясини билдириши лозимлигини айтишди.\nПолиция мухолифат депутатларини бинога киритмаган, шундан сўнг тўқнашувлар бошланган.\nАрманистонда апрель ойида Пашинянга қарши оммавий норозилик намойишлари бошланди. Мухолифат бош вазир ва у бошчилигидаги ҳукуматни Озарбайжон билан Тоғли Қорабоғнинг бутун ҳудуди устидан Боку суверенитетини тан олиш тўғрисидаги битимни имзолаш ниятидаликда айбламоқда.\nНикол Пашинян Арманистонда 2018 йилда мамлакатнинг аввалги ҳукуматига қарши намойишлар тўлқини натижасида ҳокимият тепасига келган эди. 2021 йилда у муддатидан олдин сайловда қайта сайланган. Шу билан бирга, Пашинян бош вазирлик даврида Арманистон Озарбайжон билан Тоғли Қорабоғнинг баҳсли ҳудудлари бўйича қуролли тўқнашувда мағлуб бўлди.


Эчки, бузоқ, эшак ва қирқ бўри | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариЭчки, бузоқ, эшак ва қирқ бўри\nБир бор экан, бир йўқ экан, қадим ўтган замонда бир қишлоқда бир эчки яшар экан. Бир куни эчки дам олиб, ўтлаб келиш учун узоқроқдаги адирга йўл олибди. Йўлда кетаётиб бир қишлоқда бир бузоққа дуч келибди ва у билан дўстлашиб қолибди. Бузоқ:\n— Йўл бўлсин, эчкибой, — дебди. Эчки:\n— Шундай ўзим, бир айланиб, адирларни томоша қилиб ўйнаб келгани кетаётибман, — дебди. Буни эшитган бузоқ:\n— Мен ҳам бораман, — дебди. Икковлари йўлда давом этибдилар. Бир-иккита қишлоқни оралаб ўтгандан кейин, бир жойда ўтлаб юрган эшакка дуч келибдилар. Эшак буларни кўриб:\n— Қаёққа кетаётибсизлар? — дебди. Эчки билан бузоқ адирга кетаётганликларини айтишибди. Эшак ҳам буларга эргашибди. Улар учовлашиб йўлда давом этишибди. Йўл юриб, йўл юрсалар ҳам мўл юришибди. Улар йўлдан кетаётиб, йўл устида ўлиб ётган арслонга кўзлари тушиб қолибди. Эчки дарров арслоннинг терисини шилиб, эшакнинг устига ёпиб қўйибди. Улар яна йўлда давом этишибди, юриб-юриб, бир қишлоққа етиб қолишибди. Қишлоқ оралаб кетишаётса, бир уйдан мусиқа овози, ўйин-кулги эшитилибди. Эчки бузоққа:\n— Бориб хабар ол-чи, бу жойда нима бўлаётган экан, — дебди. Бузоқ секин бориб қараса, қирқта бўри бир бўлиб меҳмонхонада гап ейишаётган эканлар. Бир-иккитаси даҳлизда овқат пишираётган эмиш. Қолганлари уйнинг ичида базм қилиб ўйнашаётган эмиш. Бузоқ қайтиб чиқиб кўрганларини бирма-бир эчки билан эшакка айтиб берибди. Улар маслаҳатлашиб, шу жойга киришмоқчи бўлишибди. Арслон терисини меҳмонхона эшигининг ёнидаги қозиққа илиб қўйибдилар. Биринчи бўлиб эчки кирибди:\n— Ассалому алайкум, бўрилар, — дебди. Бўрилар:\n— Ваалайкум ассалом, бир емиш, — дейишибди. Иккинчи бўлиб бузоқ кирибди, салом берибди. Бўрилар саломга алик олиб: — Икки емиш, — дебдилар. Учинчи бўлиб эшак кириб салом берибди. Бўрилар: — Ваалайкум ассалом, уч емиш, — дебдилар. Булар кириб ўтиришгач, бўрилар ҳамма нарсалардан буларнинг олдига олиб келиб қўйибдилар. Меҳмондорчилик жуда яхши бўлибди. Бир вақт бўриларнинг биттаси қўлига дутор олиб ашула айта бошлабди:\n— Тинг-тинг, тинг кунлик,\nЭчки ботир бир кунлик.\nТинг-тинг, тинг кунлик,\nБузоқ ботир бир кунлик.\nЭшак полвон бир кунлик, —\nдеб ашуласини тугатибди. Бироздан кейин тўрда ўтирган бўрилардан бири: — Энди навбат меҳмонларга, — дебди. Ҳамма бараварига, эшитамиз, дебди. Эчки дуторни олиб, ашула айта бошлабди:\n— Тинг-тинг, тинг емиш,\nҚирқ бўриси бир емиш, —\nдебди. Буни эшитган бўрилар, бу нималар деб валдираяпти, деб масхаралаб кулишибди. Эчки яна давом этиб:\nҚирқ бўриси бир емиш.\nТинг-тинг, тинг емиш,\nЭшикка чиқ, бир кўриш, —\nдеб ашулани тугатибди. Тўғрироқда ўтирган бўрилардан бири бир бўрига:\n— Бир эшикка чиқиб хабар ол-чи, буларда бир иш бор-ов, — дебди. Ҳалиги бўри эшикка чиқиб қараса, қозиқда арслоннинг териси осиғлиқ турган эмиш. Буни кўрган бўрининг сочи тикка туриб: — Ҳали булар арслонни еб келишибди-ю, биз нима бўлибмиз, — деб уйга қайтиб кирмасдан қочаверибди. Бўрилар анча кутибдилар, дарак бўлмабди. Бўри яна биттасини чиқарибди. У ҳам терини кўриши билан ҳеч нарсага қарамай қочиб кетибди. Яна биттаси чиқибди. У ҳам шундай қилибди. Қирқ бўри ҳам бир-бирига билдирмай ҳаммаси қочиб кетишибди. Эчки, бузоқ, эшак қолган нарсаларни маза қилишиб еб, йўлга чиқибдилар. Бўрилар қишлоқда қочишиб юришган эканлар. Учовлари келиб: “Бўриларни бир бопламаймизми”, — дейишибди. Эчки бир дарахтнинг каллагига чиқиб олибди. Эшак йўл бўйига чўзилиб ётиб олибди. Бузоққа ҳеч ерда жой бўлмаган экан, эчки унинг қулоғидан тортиб, бир бутоққа илиб қўйибди. Эшак ўзини офтобга солиб ётса, бир ҳакка келиб, устига қўниб, устидаги чивинларини тутиб ея бошлабди. Буларни бўрилар узоқдан кузатиб туришган экан. Ҳакка секин-аста эшакнинг думлари остини ҳам чўқий бошлабди. Шунда эшак думи билан ҳаккани маҳкам қисиб олиб, у ёқдан бу ёққа югура бошлабди. Буни кўрган бўриларнинг ақли шошиб қолибди. Осмонда юрган нарсани тутиб олди-ю, биз ердаги нарсалармиз, деб жонҳолатда қоча бошлашибди. Улар йўлда қочиб кетишаётганда, эчки уларнинг устига сакраб юборибди. Бир вақт бузоқнинг қулоғи йиртилиб кетиб бўриларнинг олдига тушибди. Буни кўриб бўрилар баттарроқ қоча бошлашибди. Шундай қилиб, бўрилар ҳали ҳам қочиб кетаётган эмиш. Эчки, бузоқ, эшаклар эса адирда дам олиб, ўтлоқда тўйиб-тўйиб ўтлаб юрган эмиш.\n← Аввалги Аввалги Оч бўри (2)\nКейинги → Кейинги: Уч тулки


Ибратли ҳикоялар ( 19480 marta o'qilgan) Chop etish\nokahon.8800 08 Sentyabr 2016, 11:21:02\n— U qop bo‘shqolmasin. Tuyaning ustida muvozanatni saqlasin deb. Faylasuf badaviyga:\n— Aqlingni ishlatib bu bug‘doyning yarmini bu qopga, boshqa yarmini esa u tarafdagi qopga qo‘ysang, ham tuyaning yuki yengillashardi, ham qoplarning, debdi. Badaviyga bu\nfikr ma’qul tushibdi.\n— To‘g‘ri o‘ylamagan ekanman..., - deb shunday qilibdi. Turib turib bu darajadagi\naqlli odamga qiziqib qolibdi. Qanday qilib bu aqlli odam shunday parishon holda yuribdi ekan, deb o‘ylabdi. Qiziqishini yashirmay so‘rabdi:\n— Yo‘qol, ket bu yerdan. Sening ilming, nasihating menga ham zarar keltiradi, boshimni og‘ritadi. Sen shu yo‘ldan ket, men bu yo‘ldan. Bir qopimda bug‘doy\nboshqasida qum bo‘lishi sening hikmatingdan, foydasiz va keraksiz falsafangdan\nJaloliddin Rumiyning nasnaviyi asosida Muhammadiyxon Xojiyev\nMirzoMuhammad 19 Dekabr 2016, 15:10:39\nФотима разияллоҳу анҳо\nПайғамбаримиз саллаллоҳу алайҳи ва салламнинг суюкли қизлари Фотима разияллоҳу анҳо ҳақида озгина суҳбат.\nКунлардан бир кун Расулуллоҳ саллаллоҳу алайҳи ва саллам қизлари Фотимайи Заҳро разияллоҳу анҳонинг уйларига келдилар ва:\n- Ўғилчаларим қани? – деб Ҳасан ва Ҳусайн разияллоҳу анҳумоларни сўрадилар. Фотима разияллоҳу анҳо жавоб бердилар:\n- Эрталаб турсак уйимизда тотигулик нарса қолмабди. Аллоҳ таолога ҳамдлар айтдик. Али менга “Мен уларни олиб кетаман. Уйда ҳеч нарса қолмабди, тағин сенга ғалва қилишиб қолмасин” деб иккаласини олиб яҳудийникига кетди.\nРасули акрам саллаллоҳу алайҳи ва саллам ўша томонга юзландилар. Борсалар набиралари ҳовуз бўйида ўйнаб ўтиришибди. Ёнларида бир қанча хурмо. Ҳазрат саллаллоҳу алайҳи ва саллам:\n- Эй Али, кун қиздирмасдан туриб буларни олиб уйга қайтмайсанми? – дедилар.\n- Эрталаб турсак уйда ҳеч нарса қолмаган экан. Эй Аллоҳнинг Расули! Бир оз ўтириб турсалар Фотимага ҳам хурмо тўплаб олардим, – деди Али разияллоҳу анҳу.\nРасулуллоҳ саллаллоҳу алайҳи ва саллам ўтириб турдилар. Али разияллоҳу анҳу яҳудийнинг хурмосини териб берар ва бир пақир хурмога бир дона хурмо ҳақ олар эди. Бир қанча хурмо териб олгач Расулуллоҳ саллаллоҳу алайҳи ва саллам билан бирга хурмоларни кўтариб Ҳасан ва Ҳусайнлар билан уйга қайтдилар. (Қабасот. А. Ассоф)\nФотима разияллоҳу анҳо мана шундай машаққатли ҳаётга чидамли бўлиб чиройли сабр қилар эди. Аллоҳ таолога кўплаб ҳамдлар айтар эди. Ҳаётидан мамнун, турмушидан рози эдилар.\nПайғамбаримиз саллаллоҳу алайҳи ва саллам хаста бўлган кунлари. Фотима оталарининг ёнларида йиғлаб ўтирар эди. Шунда Пайғамбаримиз саллаллоҳу алайҳи ва саллам қизларининг қулоғига иккита сўз айтдилар. Биринчисида Фотиманинг йиғиси ортди, иккинчисини эшитиб эса йиғидан тўxтаб, севинди. Бунинг сабабини сўрадилар. Фотима разияллоҳу анҳо жавоб берди: “Биринчи сафар қулоғимга: “Қизим, мен бугун вафот қиламан”, дедилар. Йиғи ва қайғуйим ортди. Иккинчи сафар эса: “Кўп қайғурма! Мана шу ҳозир бўлиб турганлар ичида энг биринчи бўлиб менга сен етишурсан” дедилар. Буни эшитиб кўнглим таскин топди, севиндим”.\nФотима разияллоҳу анҳо Расулуллоҳ саллаллоҳу алайҳи ва салламнинг вафотларидан олти ой ўтиб вафот топди. (Солиҳа аёллар. Баҳриддин Умрзоқ. www.зиёуз.сом кутубxонаси)\nСалмон Форсий разияллоҳу анҳу ривоят қилади - Фотима разияллоҳу анҳо Расулуллоҳ саллаллоҳу алайҳи ва салламнинг ҳузурларига кeлиб, йиғлаб юбордилар. Пайғамбаримиз саллаллоҳу алайҳи ва саллам:\n- Эй Фотима! Нимага йиғлаяпсан? – дeдилар. Фотима:\n- Кeча мeн билан куёвингиз икковимизнинг ўртамизда мазахли сўзлар бўлди. Натижада эрим мeндан ранжиб қолди. Шунда мeн эримнинг ғазабнок бўлганини кўриб, ғам-андуҳга тушдим, афсус-надоматлар қилдим. Эримнинг атрофида етмиш икки маротаба айланиб, "Мeндан рози бўлинг", дeдим, ахийри юзларида хурсандчилик ва розиликни пайдо қилдим, - дeди. Шунда Расулуллоҳ саллаллоҳу алайҳи ва саллам:\n- Эй қизим, Аллоҳга қасамки, агар сeн эрингни рози қилмай вафот қилганингда, жанозангни ўқимас эдим! – дeдилар. Сўнг яна айтдилар: - Эй қизим! Билки, эрнинг розилиги Худонинг розилиги. Эрнинг ғазаби Аллоҳнинг ғазаби эрур. Эй қизим! Агарчи аёл Имрон қизи Марямдeк Аллоҳга ибодат қилса ҳам, лeкин ундан эри рози бўлмаса, Аллоҳ унинг ибодатини қабул қилмайди. Эй қизим! Аёлнинг энг олий ибодатлари – эрига итоат этиш, афзал амаллари эса чеварликдур. Зeро, бир соат тўқиш иши аёллар учун юз йиллик ибодатдан афзалдир. Чунки тўқиган кийимлари баробарида бир шаҳиднинг савоби уларнинг амал дафтарига битилгай. Эй қизим! Қайси бир аёл ип йигириб, ундан эрига ва болаларига кийим қилса, ундай аёлга жаннат вожиб бўлади. (Дурратун носиҳийн У. Хубарий)\nMirzoMuhammad 16 Iyul 2018, 12:15:27\nОдамлар орасида низо ва адоват уруғини тарқатувчи иллат – чақимчилик, гап ташишлик қабр азобига сабаб бўлади.\nИбн Аббос разияллоҳу анҳу бундай деганлар:\nРасулуллоҳ саллоллоҳу алайҳи васаллам икки қабрнинг ёнидан ўтдилар, шунда:\n”Икковлари ҳам азобланмоқда, катта гуноҳдан азобланаётгани йўқдир. Лекин биттаси сийдикдан сақланмас эрди, иккинчи эрса, чақимчилик қилиб, гап ташиб юрур эрди”,-дедилар. Кейин, хурмонинг ҳўл новдасини олиб, иккига бўлдилар-да, ҳар бир қабрга биттадан санчиб қўйдилар.\n“Ё Расулуллоҳ , нечун бундай қилдингиз?”-деб сўрашди.\n“Шоядки, шу чўпаклар қуригунча аларнинг азоби енгиллашғай”, - деб жавоб қилдилар. (Саҳиҳул Бухорий)\nФақиҳ (Абу Лайс Самарқандий) айтадики:\n“Катта гуноҳларда азобланмаяпти”, дeган сўзнинг маъноси сизлар учун катта гуноҳ эмас, лeкин Аллоҳ наздида бу улуғ гуноҳлардандир.\nАбу Ҳурайра зикр қилган ривоятда ҳам: “Аллоҳ наздида одамларнинг ёмони чақимчидир”, дeйилганидан билиб олса бўлади.\nҲузайфа, Аллоҳ ундан рози бўлсин, ривоят қилган ҳадисда айтилди:\n“Чақимчи жаннатга кирмайди”.\nЖаннатга кирмайдиган бўлса, борадиган жойи фақат жаҳаннамдир. Бундай кишилар Аллоҳга тавба қилмоқлари лозимдир. Тавба қилмаса, ўлгандан кeйин қабр азобини тортиши муқаррардир, дунёда хордир, қиёмат кунида дўзах ўтида ёнади. Улар Аллоҳнинг раҳматидан ноумиддир. Тирик пайтида қилган гуноҳлари учун Аллоҳга тавба-тазарруъ, қилса Аллоҳ тавбасини қабул қилгай.\nҲаммод ибн Саламадан ривоят қилинди: “Бир киши ғулом сотибди. Олувчига:\n“Унинг чақимчилигидан бошқа айби йўқ”, дeбди.\nОлувчи ғуломнинг айбини енгил санаб, сотиб олибди Хизматчи хўжайинникида бир нeча кун тургандан кeйин бир куни хўжайинининг хотини олдига бориб:\n“Сeни эринг яхши кўрмайди, сeнинг ўрнингга ўйнаш топган. Сeнга мeҳрибон бўлишини хоҳлайсанми?” дeбди. Хотини:\n“Ҳа!” дeбди. Хизматчи:\n“Устарани олгин ва эринг ухлаган вақтда соқолининг учидан озгинасинни қирққин”, дeб ўргатибди. Шундан сўнг эрининг олдига кeлди ва шундай дeди:\n“Хотининг сeнга хиёнат қилди, ўзига ўйнаш топди. энди у сeни ўлдиради. Сeн буни аниқлашни хоҳлайсанми?” дeди.\n«Ҳа!» дeди. Хизматчи:\n“Ўзингни ухлаганга солгин” дeди. эри ўзини ухлаганга солди.\nШу пайт хотини унинг соқолидан олиш учун устара билан кeлди. эри эса, у мeни ўлдиради, дeб гумон қилиб, ундан устарани олиб, хотинини ўлдирди. Хотинининг яқинлари кeлиб эрни ўлдирдилар. эрнинг қариндошлари кeлишди. Улар орасида уруш бўлди”.\n(Танбeҳул ғофилин. Ал-Фақиҳ Абу Лайс ас-Самарқандий. зиёуз.cом кутубхонаси)\nХурсандбек Камолов. Асака т. "Ҳазрат Усмон" масжиди имом хатиби\nMirzoMuhammad 17 Iyul 2018, 15:25:04\nБир аёл афсус ва надомат ила ўзининг ҳаётини айтиб беради:\nМен вояга етиб турмушга чиқдим. Турмуш ўртоғимни жуда ҳам қаттиқ севар эдим. У ҳам мени шундай яхши кўрар эди. Бир-биримизни ҳудди афсоналардек севар эдик. Аммо дунё бир кам деганларидек, бизда ҳам шунча чексиз муҳаббатимиз қаршисида катта армон ҳам ҳамроҳ эди. Аллоҳ бизга фарзанд ато этмади. Мана шу армон бизни безовта қила бошлади.\nУнга жуда ҳам қаттиқ ачиндим ва бошқа аёлга уйланишига розилик бердим. У узоқ вақтгача таклифимни қабул қилмади. Бироқ кунлар, ойлар ва то рози бўлмагунича уни кўп ёлбориб, охири уни кўндирдим. Ўзим ўртада туриб бир қизни топдим. Ниҳоят енгилгина бўлса ҳам тўй бўлиб ўтди.\nҲаёт синовлардан иборат экан. Яна бир синов бошланди. У иккинчи аёлига менга нисбатан кўпроқ майл кўрсатар эди. Менинг эса борган сари қалбимда рашк алангаси гурилларди. Айниқса хомиладор бўлганидан сўнг. Кейин Аллоҳ таоло уларга чиройликкина ўғил ҳадя этди.\nРашким кун сайин ошар эди. Аёлига яқинлашган сари, ғазабим ва нафратим ҳам ошиб борар эди. Бир куни келиб менга янги аёли билан сафар қилмоқчи эканини айтади. Менга эса болани қолдиришмоқчи эди. Мен ҳам ҳеч қандай баҳс-мунозарасиз бунга рози бўлдим. Чунки болага мендан бошқа қарайдиган одам йўқ эди.\nСафарнинг биринчи куни, бола ёнимда ўйнаб ўтирди. Қишнинг совуқ кунлари бўлгани боис, хонани иситиш учун ўтин ёқдим. Бола кўз олдимда ўйнаб ўтирар экан, унга қараган сарим рашк ва нафрат қалбимни гўё олов сингари куйдирар эди.\nШу он болажон ҳам оловга яқинлашиб, ёниб турган чўғни ушлаб олди. Мен ҳам олдига шошиб бордим. Қўлини оловдан чиқариш ўрнига, баттар куйиб кетгунча қўлларини оловга ботириб, қалбимдаги алангани сўндирмоқчи бўлдим.\nАммо барибир уддалай олмадим.\nОрадан чамамда бир соатча ўтгандан сўнг эрим ва унинг иккинчи аёли автоҳалокатга учраб, вафот этганликлари тўғрисида хабар келди. Шунда бирдан кўзларим очилди. Ўзимни ёлғиз ҳис этиб, қўли куйиб кетган боладан бошқа ҳеч кимим йўқлигини англаб етганимдан сўнг қилган ишимдан афсус надоматлар чекдим.\nБолани яхши кўриб катта қилдим. У ҳам мени яхши кўрди. Ҳозир у менга масъул бўлган. Мени парваришлайди, талабларимга қарайди. Менга меҳр ва майинлик билан муомала қилади. Мени «Эй онажон» деб чақиради.\nҲар сафар мени «ОНАЖОН» деб чақирган сайин, қалбим ғам андуҳдан парча-парча бўлай дейди. Ҳар сафар куйиб кетган қўлларига қарасам, қалбим тилка пора бўлиб кетади. Кейин ўзимни боса олмай, йиғлашга тушаман. Билмайман, фарзандимсиз ҳозир ҳолим не кечар эди.\n(Ижтимоий тармоқлардан олинди)\nMirzoMuhammad 27 Dekabr 2018, 14:33:12\nMirzoMuhammad 27 Dekabr 2018, 14:40:42\nБахтиёр Хайитбоев. Мулла Абдулазиз жоме масжиди имом хатиби\nMirzoMuhammad 12 Fevral 2019, 11:37:36\nБор элға яхшилиқ қил\nҲазрат Бобурнинг бир байти бор:\nБор элға яхшилиқ қилғилки, ондин яхши йўқ\nКим, дегайлар даҳр аро қолди фалондин яхшилиқ.\nДарҳақиқат, ким бировга яхшилик қилса унинг ажрини нафақат охиратда кўради, балки, иншоаллоҳ, шу дунёнинг ўзида ҳам мукофотини кўради. Унинг аксича бировга ёмонлик қилган одамнинг охиратдаги аҳволи жуда ҳам оғир бўлади. Зеро, банда билан банданинг ўртасидаги гуноҳни Аллоҳ таоло кечириб юбориши мумкин, агарчи тоғдек бўлса ҳам. Чунки Аллоҳнинг раҳмати ҳаммасидан буюк. Аммо банда билан банданинг ўртасидаги гуноҳларни то ўша банда кечмагунча, Аллоҳ таоло ҳам кечмаслигига далиллар бор.\nЯхшилик – яхши. Яхши нарса эса қанча кўп бўлса шунча яхши.\nЁмонлик – ёмон. Ёмон нарсанинг ози ҳам ёмон.\nШунинг учун ҳам имконимизда бор яхшиликни қилиб қолишга уриниш лозим. Ҳолбуки, баъзида биздан арзимас меҳнат эвазига кимдир жуда ҳам катта манфаат топади. Бизнинг озгина эринчоқлигимиз ёки лоқайдлигимиз бошқаларга қанча қимматга тушишлигини баъзида тасаввур ҳам қила олмаймиз.\nЯқинда интернет саҳифаларида бир ҳикояни ўқиб қолдим. Уни сизларга ҳам илиндим. Унда ёзилишича, бир одам ишдан қайтарди. Кайфияти аъло даражада. Икки кунга дам олиш учун рухсат олган. Машинада кетар экан, тезроқ уйга етиб олишни ўйлаб, қандай қилиб тезликни ошириб юборганини ўзи ҳам пайқамай қолди. Чоррахага етганда тўсатдан олдидан бир ёшгина бола ўтаётганини кўриб қолдди. Шошилиб тормозни босди.... Лекин энди анча кеч бўлган эди.\nМашинадан тушиб ерда қонга бўялиб ётган ўн-ўн бир ёшлардаги болакайни кўтариб, дарҳол машинасига солиб шифохонага олиб борди. Шифохонага етиб борганида бола тирик эди. Беморни қабул қилган навбатчи боланинг ҳаётини сақлаб қолиш учун тезда жарроҳлик амалиётини ўтказиш зарурлигини айтди. Бунинг учун ўша соҳанинг катта шифокорига учраш керак экан.\nҲайдовчи ўша шифокорга учраб ундан ёрдам сўради. Шифокор совуққонлик билан унга жарроҳлик харажатлари учун анча пул сўради.\n- Хўп. Мен ҳозир тезда уйга бориб айтган пулингизни олиб келаман. Лекин Сиз тезроқ бошламасангиз бўлмас экан. Боланинг аҳволи оғир, - деди ҳайдовчи.\n- Сиз олиб келинг. Кейин бошлаймиз, - бамайлихотир жавоб берди врач.\n- Менга ишонаверинг. Уйда пул тайёр турибди. Фақат бировнинг фарзанди нобуд бўлмасин деяпман\n- Бизга Сизга ўхшаганлар кўп келади. Биз ҳаммага ҳам ишонаверсак, зарарни ким қоплайди.\nҚараса, тортишувдан фойда йўқ. Вақтни қўлдан бой бермаслиги учун уйига шошилди. Пулни олиб келиб шифокорга берди. Шифокор пулни олганидан кейин шошилмай бола ётган хонага кирди. Навбатча унга бола ҳозиргина вафот этганини айтди. Ҳар қанча беписанд бўлса ҳам, ҳар ҳолда бир боланинг умри завол бўлганидан озроқ бўлас-да афсусланган бўлиб хижолатчилик билан боланинг мурдасига бир назар солди. Шунда у бирдан дод солиб юборди.....\nБола врачнинг ўғли эди.\nMirzoMuhammad 18 May 2019, 10:51:00\nШундай экан умрнинг қадриге етиш зурур. Инсоннинг ҳаёти даврида бойлик ҳам, соғлик ҳам, обрў-мартаба ҳам, омад ҳам бир келиб кетса, кейин ҳам яна бир ёки бир неча бор муяссар бўлиши мумкин. Аммо умр шундай бетакрор неъматки, иккинчи марта ҳаргиз қайтиб берилмайди. Шундоқ экан умрни зоеъ қилмаслик, ҳар қандай беҳуда ва фойдасиз ишларга умрни исроф қилмаслик, балки элу юрт манфаъати учун, халқ манфаъати учун, Ватан ободлиги ва тараққиёти учун шариат кўрсатмалари асосида ҳар бир дамни ғанимат билмоқ керак.\nMirzoMuhammad 18 May 2019, 12:38:28\nҲозирги кунда савдо-сотиқ орқасидан чиқаётган муаммолар деярли ҳар куни учраб туради десак муболаға бўлмаса керак. Гарчи шундай муомалалардаги муаммоларнинг олдини олиш учун аввалдан ёзма равишда шартномалар тузилса-да, шартномада равшан баён қилинмаган ҳолатлар содир бўлиб қолса, кўпчилик иложи борича ўз фойдасини кўзлашга ҳаракат қилади. Мусулмон инсон шундай пайтда ўзининг олийжаноблигини намойиш этиш кераклигини унутиб қўядилар.\nМуҳаммасобир Иминов. Асака т. "Ҳазрат Умар" масжиди имом хатиби\nMirzoMuhammad 28 May 2019, 15:51:46\nБу ўткинчи дунёда бизларга берилган умр жуда ҳам қисқа. Шундай экан инсонлар бир-бирларига озор бермасликлари лозим. Мободо бирор гап-сўз ўтиб қолган тақдирда ҳам дарҳол уруш-жанжал қилмасдан, балки муроса қилиб, кечиримли бўлиш керак.\nБу ҳақда ватандошимиз Абу Лайс Самарқандий раҳимаҳуллоҳ айтади: “Киши иложи борича инсонлар билан муроса қилиши, улар билан тортишмаслиги, хусуматлашмаслиги лозим. Пайғамбар саллаллоҳу алайҳи ва саллам:\n- Барибир мени жазоламаслигингизни билганимдан хотиржам бўлиб, боргани эриниб ётавердим, – деди қул. Шунда Али разияллоҳу анҳу:\n- Ундай бўлса сен Аллоҳ йўлида озодсан, – деб озод қилиб юборди.


11:56 10.06.2019 (Янгиланган 11:57 10.06.2019)\n13-14 июнда Бишкекда бўлиб ўтадиган ШҲТ саммитида Хитой бир неча ташаббус билан чиқмоқчи.\nТОШКЕНТ, 10 июн – Sputnik. Хавфсизлик масаласи Бишкекда бўлиб ўтадиган ШҲТ саммити кун тартибининг асосий масаласига айланади, деб хабар қилмоқда РИА Новости Хитой ташқи ишлари вазирлигига асосан.\n“Хавфсизлик ва ривожланиш масалалари саммитнинг энг асосий масалаларидан бири бўлади. Шунингдек, сўнгги йилларда ШҲТ доирасида амалга оширилган ҳамкорликни таҳлил қилиш ҳамда яқин келажакка режалар тузиш масалалари ҳам кўриб чиқилади”, - деди Хитой ташқи ишлар вазири ўринбосари Чжан Ханьхуэй.\nХитой дипломатининг сўларига кўра, ШҲТ саммитида Хитой иқтисодий ҳамкорликни ривожлантириш ҳамда террорчиликка қарши кураш соҳасида бир неча ташаббуслар билан чиқади.\nЭслатиб ўтамиз, ушбу ҳафтанинг 13-14 июн кунлари Бишкекда ШҲТнинг навбатдаги саммити бўлиб ўтади. Унда ШҲТ аъзолари бўлган Хитой, Россия, Қозоғистон, Тожикистон, Қирғизистон ва Ўзбекистон президентлари иштирок этади. Шунингдек Ҳиндистон ва Покистон бош вазирлари ҳам иштирок этади.\nМаълумот учун айни дамда Афғонистон, Белоруссия, Эрон и Мўғулистон – ШҲТда кузатувчи, Озаербайджон, Арманистон, Камбоджа, Непал, Туркия ва Шри-Ланка – ҳамкор мақомига эгадир.


Ўзбекистоннинг Австриядаги элчихонаси Алишер Навоийнинг 580 йиллигига бағишланган онлайн-семинар ташкил қилди\nВЕНА, 4 март. /«Дунё» АА/. Кеча Ўзбекистоннинг Австриядаги элчихонаси томонидан Алишер Навоий ҳаёти ва ижодига бағишланган онлайн-семинар ўтказилди, деб хабар бермоқда «Дунё» АА мухбири.\nАнжуманда Тошкент давлат ўзбек тили ва адабиёти университети доценти Илёс Исмоилов, Венгрия «Elte» университети шарқшунослик факультети профессори Андраш Сентнар ва бир гуруҳ талаба ёшлар иштирок этди.\nИлёс Исмоилов анжуман иштирокчиларига буюк шоир ва мутафаккир Алишер Навоий ҳаёти, ижоди, давлат арбоби сифатидаги фаолияти ва бунёдкорлик соҳасида қилган ишлари ҳақида маълумот бериб, Навоийнинг шеър ва ғазалларидан намуналар ўқиб берди.\nАндраш Сентнар Алишер Навоийнинг бой ва серқирра ижоди жаҳон адабиётида салмоқли ўринга эга эканини такидлади. У Навоийнинг лирик, эпик ва фалсафий асарлари адабиёт тарихида чуқур из қолдиргани, «Хамса» достони эса Навоий ижодининг дурдонаси саналишини билдирди. Жаҳон адабиётининг дурдоналаридан бирига айланган мазкур асар Венгрия илм аҳли томонидан севиб ўрганилмоқда.\nТадбирда «Elte» университети Шарқшунослик факультети талабалари Тошкент давлат ўзбек тили ва адабиёти университети билан ҳамкорликда ташкил этилган ўзбек тили курси фаолиятига ижобий баҳо берди. Мазкур курсга ўзбекистонлик профессор-ўқитувчиларни жалб этиш истиқболлари хусусида фикр алмашилди.


“Ўз жонига қасд қилганлар поезди” видеоси фойдаланувчиларни ҳайратлантирди (видео)\n21:37 / 04.09.2017\nИнтернетда жуда қинғир-қийшиқ темир йўл излари бўйлаб кетаётган поезд тасвирланган антиқа видео оммалашмоқда. Дастлаб поезд бу излардан ҳаракатлана олаётганига ва умуман бунинг иложи борлигига ишониш қийин, ахир физика қонунларига кўра бундай изларда кетаётган поезд ағдарилиб тушиши керак.\nБир неча соат ичида ушбу видеони 3 млн дан кўпроқ одам томоша қилган, яна 25 минг фойдаланувчи унга “лайк” белгисини қўйган.\nУшбу видеога қолдирилган изоҳлардан у фойдаланувчиларни ҳайратлантиргани аниқ. Мана, шу изоҳлардан баъзилари: “Қизиқ, бу қаерда юз бермоқда?”, “Мен бундай поездда юриб кўрган бўлардим”, “Менимча, у физиканинг барча қонунларини чиппакка чиқармоқда”, “Бу дунёда нималар содир бўлмоқда?”, “Бу даҳшатли тежамкор-синф шекил”, “Ўз жонига қасд қилганлар учун темир йўл”.\nпоезд темир йўл излари\nХитойда 40 даража совуққа дош бера олувчи ўзи ҳаракатланувчи поезд яратилди


ЎзА - Кейинги беш йил учун ўттизга яқин лойиҳа амалга оширилиши маъқулланди\n08.06.2018 18:05 Чоп этиш версияси\n– Унда Халқаро ташкилотлар билан ҳамкорликда амалга ошириш учун 26 лойиҳа маъқулланди, – дейди Экоҳаракат Марказий Кенгаши Ижроия қўмитаси раис ўринбосари С.Сангинов.– Бунинг учун 6 миллиард сўм, қарийб 13 миллион евро ва 1 миллиард доллардан зиёд маблағ йўналтирилади. Бу лойиҳаларнинг асосий қисмини Орол муаммоларининг аҳоли ҳаётига таъсирини бартараф этиш, қўриқлаш ҳудудларини кенгайтириш, биохилма-хилликни сақлаш, ерларнинг мелиоратив ҳолатини яхшилаш ҳамда боғдорчиликни ривожлантиришга қаратилган.\nХорижлик ҳамкорларнинг кўплаб лойиҳалари қаторида ўзбекистонлик вакилларнинг ҳам бир қатор таклифлари бор.\n– Оролбўйи иқтисодий ўсишининг учта нуқтаси аниқланди, – дейди Давлат рақобат қўмитаси тадқиқотлар маркази директор ўринбосари Улуғбек Камоллиддинов. – Биринчидан, саноатга фойдали ресурсларни жалб этиш, мисол учун, минерал хом ашёлар, углеводородлардан фойдаланиш. Иккинчиси, қишлоқ хўжалигига интенсив технологияларни жорий этиш. Хусусан, аквапоника, бунда гуручни экиб, у ўсгунча орасида балиқ етиштиришни йўлга қўйиш. Кейингиси, қўшни мамлакатлар салоҳиятидан фойдаланиб, ҳамкорликда сайёҳликни ривожлантириш.\nХўш, бу қандай бўлади? Туркманистоннинг Дошовуз, Қўҳна Ургенч шаҳарларидан Ўзбекистоннинг Нукус, Хива шаҳарларига йўналиш ташкил этиш. Ёки Қозоғистоннинг Бейновидан – Мўйноқ, Нукус, Амударё, Хива, Бухорога йўналиш қилиш керак. Шу мақсадда Қорақалпоғистон Республикасининг туманларида саноат зоналари ташкил этилди. Тез кунларда бу лойиҳани самарасини кўришдан умидвормиз.\nКонференция якунида иккита меморандум имзоланди.


Биржада бензин нархи кўтарилди | Qalampir.uz\nЖамият\t10 Май 22:19 4384\nЎтган ҳафта давомида, яъни 3 – 9 май кунлари “Ўзбекистон республика товар-хом ашё биржаси” АЖ нинг барча савдо платформаларида 1 718,3 млрд сўмлик товарлар сотилган бўлиб, бу аввалги ҳафтага нисбатан 5,5 фоизга камдир. Бу ҳақда Товар-хомашё биржаси хабар берди.\nБиржанинг цемент бозорида барқарорлик сақланмоқда. Ўтган ҳафтада биржа савдоларига 264382,0 тонна цемент қўйилди ва улардан 216709,0 тоннаси, яъни 82 фоизи сотилди. Ўртача кунлик сотув ҳажмлари 43,3 минг тоннани ташкил қилди.\nКўриб чиқилаётган даврда цементнинг барча категорияси бўйича шаклланган кунлик ўртача нархлар маҳсулотнинг бир тоннаси учун 572,8 минг сўмдан 573,2 минг сўмгача, яъни 0,1 фоизга ўсди.\nЎтган ҳафтада биржада автомобиль бензини деярли ўзининг бошланғич қийматида сотилди. Биржада шаклланган ўртача нарх ва бензиннинг сотувчи-корхоналари томонидан мустақил равишда ўрнатиладиган бошланғич нархлар ўртасидаги тафовут атиги – 0,4 фоизни ташкил қилган.\nЎтган ҳафтада биржа савдоларига 30291,0 тонна АИ-80 маркали автомобиль бензини қўйилди ва улардан 18348,3 тоннаси, яъни 60,6 фоизи сотилди.\nКўриб чиқилаётган даврда сотувчи-корхоналар АИ-80 маркали автомобиль бензинининг ўртача бошланғич нархларини маҳсулотнинг бир тоннаси учун 6 503,6 минг сўмдан 6 680,9 минг сўмгача ёки 2,7 фоизга кўтаришди.\nШу муносабат билан, АИ-80 маркали автомобиль бензиннинг ўртача кунлик нархи ҳам мос тарзда 6 511,9 минг сўмдан 6 691,6 минг сўмгача, яъни 2,8 фоизга, яъни сотувчиларнинг бошланғич нархларини кўтариши ҳисобига ўсди.\n30 Июль 08:27 48167\n31 Июль 13:36 40320\n30 Июль 16:43 30599\n30 Июль 16:56 30175\n30 Июль 13:35 26222


GM O’zbekiston»: КАТТА КУЧ ВА ИМКОНИЯТ УЙҒУНЛИГИ ЮҚОРИ НАТИЖА ОМИЛИДИР - Андижоннома\nЖаҳон иқтисодиёти тараққиётига разм солар эканмиз, бу борада автомобилсозлик соҳасининг ўрни беқиёс эканлигига амин бўламиз. Юқори сифатли технологик маҳсулотларга бўлган эҳтиёж кун сайин ортишига қарамай уни ишлаб чиқарувчи давлатлар сони саноқли. Қувонарлиси шундаки, Ўзбекистон Республикаси ана шу саноқли давлатлар сирасидан ўрин олган. 1996 йилдан буён самарали фаолият юритиб келаётган «GM O’zbekiston» АЖда ишлаб чиқарилган автомашиналар ўнлаб давлатларда ўз мижозларига эга. Тўғри, давлатимиз раҳбари Андижон вилоятига ташрифи чоғида корхона фаолиятига танқидий баҳо берди. Бу эса, жамоани янгича ишлаш, дунё тажрибасидан фойдаланган ҳолда иқтисодий юксаклик сари чорлашга ундади. Натижада “Ривожланиш консепцияси” ишлаб чиқилди. Унга биноан 2025 йилга қадар автокорхонада кадрлар сиёсатини тубдан ўзгартириш, технологик янгиланишларга асос солиш, янги моделларни жорий этиш каби ўнлаб масалалар юзасидан аниқ режалар ишлаб чиқилди. Жумладан, республикамизнинг бир нечта олийгоҳлари билан тузилган шартномалар асосида келгусида малакали мутахассислар етишиб чиқиши режалаштирилган бўлса, завод ишчи-хизматчиларининг хорижий давлатларда малака ошириши йўлга қўйилди. Раҳбарлар таркибидаги янгиланишлар ва уларнинг ўрни ушбу корхонада узоқ йиллар давомида фаолият юритиб, бой тажрибага эга бўлган ходимлар ҳисобидан тўлдирилганлиги ҳам кадрлар сиёсатидаги дадил қадамлардан бири бўлди.


Электр ҳисоблагичларни қиёслашдан ўтказиш ягона ваколатли орган томонидан амалга оширилади\nТошкент -0,3 °C\n9 Дек 2019 609\nВазирлар Маҳкамасининг “Тадбиркорлик субъектларини электр тармоқларига уланиш тартибини соддалаштириш ва бизнес муҳитини янада яхшилаш чора-тадбирлари тўғрисида”ги қарори лойиҳаси муҳокамага қўйилди.\nУнга кўра, «Ҳудудий электр тармоқлари» АЖ 2020 йил 1 январдан бошлаб истеъмолчиларга ўрнатилган электр ҳисоблагичларни метрология хизматлари қиёсловидан ўтказиш бўйича ягона ваколатли орган этиб белгиланади. Қиёслов бўйича барча харажатларни эса электр таъминоти ташкилотлари ўз маблағлари ҳисобига қоплайди.\n«Электр энергиясини ҳисобга олиш ва назорат қилишнинг автоматлаштирилган тизимини жорий этиш дирекцияси» МЧЖ «Ҳудудий электр тармоқлари» АЖининг филиалига айлантириш йўли билан қайта ташкил этилади.\n«Ҳудудий электр тармоқлари» АЖ ва «Иссиқлик электр станциялари» АЖ фаолиятини ташкил этиш учун уларнинг таркибидаги ташкилотлар томонидан ажратилаётган ажратмалар Солиқ кодексига мувофиқ солиқ солиш объекти ҳисобланмайди.\n- даврий қиёслашда;\n- навбатдан ташқари қиёслашда;\n- ўтказилганлигини тасдиқловчи пломбаси шикастланганда ёки қайта созлаш ишларини ўтказиш зарурати вужудга келганда;\n- эксперт қиёслашда.\n«Ҳудудий электр тармоқлари» корхонаси томонидан қиёслашдан ўтказиш учун белгиланган режа асосида ҳисобга олиш асбобини ечиб олиш учун электр таъминоти корхонаси томонидан ваколатли ходим юборилади.\nВаколатли ходим соат 8:00 дан 17:00 гача истеъмолчининг ҳисобга олиш асбобини ечиб олиш ва ўрнатиш учун келиш ҳуқуқига эга.\nҲисобга олиш асбоби ечиб олинганлиги ҳақида уч нусхада далолатнома тузилади. Бунда далолатноманинг бир нусхаси истеъмолчига берилади, иккинчи нусхаси электр таъминоти корхонасида ҳамда учинчи нусхаси метрология хизмати органига тақдим этилади.\nҲисобга олиш асбобини қиёслашдан ўтказиш натижаси ижобий бўлган тақдирда, ҳисобга олиш ускунаси фойдаланишга яроқли деб топилади ва метрология хизмати томонидан ҳисобга олиш ускунасининг қиёслашдан ўтказилганлиги ҳақида сертификат расмийлаштирилади. Муҳокамалар 20 декабрга қадар давом этади.\n27 Дек 2019 8541\n1 Янв 2020 5530\n4 Янв 2020 3954\n10 Янв 2020 3002\n24 Янв 2020 2970\n28 Дек 2019 2758\n10 Янв 2020 2666\n3 Янв 2020 2617\n11 Янв 2020 2503\n10 Янв 2020 2250\n8 Янв 2020 2245\n26 Дек 2019 2046\n4 Янв 2020 2030\n31 Дек 2019 1794\n7 Янв 2020 1762\n10 Янв 2020 1678\n16 Янв 2020 1654\n31 Дек 2019 1508\n20 Янв 2020 1471\n27 Дек 2019 1417


hidoyat.uz – “Мовароуннаҳр” нашриётининг сайти - Қуръонга қулоқ солинг\nҚуръонга қулоқ солинг\n2018 йил 11 феврал\nАбул Олия (розияллоҳу анҳу)дан ривоят қилинади: «Қуръон ўқилганда уни тинглангиз ва сукут сақлангиз! Шояд (шунда) раҳм қилингайсиз!» (Аъроф, 204) ояти нозил бўлгунига қадар “Набий (соллаллоҳу алайҳи ва саллам) жамоат намозида имом бўлиб қироат қилганларида саҳобалар ҳам У зот (алайҳиссалом)нинг орқаларида қироат қилишарди.\nИмом ибн Арабий (раҳматуллоҳи алайҳ): “Ҳанафий мазҳаби таълимотида хутбани бошидан охиригача гапирмасдан тинглаш вожиб ҳисобланади”, деган.\nАбу Мусо Ашъарий (розияллоҳу анҳу)дан ривоят қилинади: “Расулуллоҳ (соллаллоҳу алайҳи ва саллам): “Имом намоз ўқиётганда такбир айтса, такбир айтинглар, қироат қилса, тинглаб туринглар”, дедилар” (Имом Муслим).\n«Қуръон ўқилганда уни тинглангиз ва сукут сақлангиз!..» Бу амр уч хил таъвил қилинган. Баъзилар уни имом қироатига қулоқ тутинглар, деб таъвил қилган бўлса, айримлар имом хутба қилаётганида тингланг, деб тафсир қилган, бошқалар эса, Қуръон қачон ўқилса, қулоқ солинглар, деб таъвил қилишган. Шу сўз рожиҳдир, устундир.\nҚуръони карим тиловатини ибодат ниятида тинглаш лозим. Аллоҳнинг каломини ибодат ниятисиз тинглаш билан савобга эришилмайди. Агар банда ибодат ниятида Каломуллоҳни тингласа ва жим турса, чексиз ажру мукофотга эга бўлади. Қуръони карим қироат қилинаётганда жим турмаслик ва тингламаслик мўмин-мусулмонларнинг хулқу одобидан эмас.\nКаломуллоҳни тафаккур ва хушу билан тинглаш муқаддас динимиз талабидир. Қуръони каримни тинглаш қалбга шифо, инсонни тоат-ибодат ва тақвога бошлайди. Натижада, банда Аллоҳ таолонинг раҳмат ва мағфиратига эришади. Абу Ҳурайра (розияллоҳу анҳу)дан ривоят қилинади: “Расулуллоҳ (соллаллоҳу алайҳи ва саллам): “Ким Аллоҳ таолонинг китобидан бир оят тингласа, унга битта савоб кўпайтирилиб берилади. Ким Қуръонни тиловат қилса, унга қиёмат куни нур бўлади”, дедилар” (Имом Аҳмад).\nАллоҳ таоло Қуръоннинг олий бўлишини, ажралиб туришини ирода этган. Шунинг учун унга қулоқ солиш ва тинглашни, Мусҳафни доимо таҳорат билан ушлашни буюрган. Қуръони карим, намозда ўқиладими ёки бошқа ўринларда қироат қилинадими, унга доимо қулоқ тутиш керак. Каломуллоҳ қаерда ва қандай ҳолда ўқилса, уни жим эшитиш билан одобга риоя этилган бўлади. Мусҳафи шарифни таҳорат билан ушлаш, бошқа китоблардан буюк Зотнинг каломини улуғлаш бўлади. Мўмин-мусулмонлар шунга амал этадилар ва фарзандларини ҳам шу руҳда тарбия қиладилар. Натижада, болалар қалбида Қуръонга муҳаббат уйғонади, унга нисбатан ҳурмат пайдо бўлади ва унинг муқаддас китоб эканини англаб етадилар.\nҚуръони карим тинглашнинг ўзига хос одоблари бор. Каломуллоҳни эшитмоқчи бўлган одам, аввало, қалбини ҳозирлайди, ибодатни ният қилади, сийратию суратида хотиржам бўлиб, ихлос билан Аллоҳнинг каломига қулоқ солади. Қироат пайтида сажда оятини эшитса, сажда қилади. Тасбеҳ оятлари тиловат қилинса, Аллоҳ таолога тасбеҳ айтиб, улуғлайди. Жаннат, тақводорларга бериладиган инъомлар ва ваъдалар ҳақидаги оятлар зикр қилинганда Аллоҳнинг фазлини сўрайди. Дўзах, аламли азоблар ва ваъидлар ҳақидаги оятлар ўқилганда Аллоҳдан паноҳ сўрайди. Тиловат қилинган оятларга амал қилишни мақсад қилади.\nЖаъфар Содиқ (раҳматуллоҳи алайҳ) бундай дейди: «Хавфда қолган кишининг: «...Ҳасбуналлоҳу ва неъмал вакил» – «...Бизга Аллоҳнинг ўзи кифоя. У вакилликка ўта лойиқдир!» (Оли Имрон, 173), оятини ўқиб Аллоҳдан паноҳ сўрамаган одамдан ажабланаман. Чунки у оятдан кейин Аллоҳ таоло: «Улар (Бадрдан жангсиз) Аллоҳнинг неъмати ва фазли ила бирор ёмонликка учрамай қайтдилар. (Улар) Аллоҳнинг ризосини излаган эдилар. Аллоҳ, албатта, буюк фазл эгасидир» (Оли Имрон, 174), деб марҳамат қилган.\nҒамда ботиб қолган кишининг: «...Ла илаҳа илла анта субҳанака инни кунту миназ золимин» – «...Сендан ўзга илоҳ йўқдир. Сен (барча) нуқсонлардан покдирсан. Дарҳақиқат, мен (ўзимга) зулм қилувчилардан бўлдим...» (Анбиё, 87), оятини ўқиб, Аллоҳдан ёрдам сўрамаган кишидан ажабланаман. Чунки бу оятдан кейин: «Бас, Биз унинг (дуосини) ижобат қилдик ва уни ғамдан қутқардик. Биз мўминларга мана шундай нажот берурмиз” (Анбиё, 88), дейилган.\nМакр-ҳийлага учраганда: «...Ва уфаввизу амри илаллоҳи инналлоҳа басирун билибад» – «...Мен ўз ишимни Аллоҳга топширурман. Зеро, Аллоҳ бандаларини кўриб турувчидир» (Ғофир, 44) оятини ўқиб Аллоҳдан нажот сўрамаган бандадан ажабланаман. Чунки ундан сўнг «Бас, Аллоҳ у (имон келтирган киши)ни уларнинг ёмон макрларидан сақлади...» (Ғофир, 45) деб марҳамат қилинган.\nМол-мулк талабидаги одам: «...Машааллоҳу ла қуввата илла биллаҳ...» – «...бор куч-қувват ёлғиз Аллоҳдадир...» (Каҳф, 39) оятини ўқиб, Аллоҳдан неъмат тиламаганидан ажабланаман. Чунки бу оятдан кейин: «...Раббим менга сенинг боғингдан яхшироқ (боғ) ато этар...» ояти бор» (Каҳф, 40).\nҚуръони карим тиловат қилинганда ибодат ниятида чин дилдан тинглаб, унинг маъноларини англаб, унга амал қилсак, улкан фойдага эришамиз.\nСуфён ибн Уяйна (раҳматуллоҳи алайҳ): “Илм олиш тинглашдан бошланади, сўнгра уни тушунилади ва ёд олинади кейин унга амал қилинади”, дедилар. Банда Каломуллоҳни холис ният билан тингласа, унинг қалбига Аллоҳ таоло нур солади ва тўғри йўлга ҳидоят қилади. Қуръони каримда марҳамат қилинади: «…Бас, (эй Муҳаммад!) Менинг шундай бандаларимга хушхабар берингки, улар гапни тинглаб, сўнг унинг энг гўзалига (фойдалисига) эргашадилар. Айнан ўшалар Аллоҳ ҳидоят этган зотлардир ва айнан ўшаларгина ақл эгаларидир» (Зумар, 17–18).\nАбу Лайс Самарқандий,\nИмом Шаъровий, Ибн Касир


АНДИЖОНЛИК ЙИГИТЛАР МУДДАТЛИ ҲАРБИЙ ХИЗМАТГА КУЗАТИЛДИ - AUZ.UZ\nАНДИЖОНЛИК ЙИГИТЛАР МУДДАТЛИ ҲАРБИЙ ХИЗМАТГА КУЗАТИЛДИ\nМудофаа ишлари бошқармаси йиғув масканида муддатли ҳарбий хизматга чақирилган бир гуруҳ йигитларни тантанали кузатиш маросими бўлиб ўтди.\nУнда давлат ва жамоат ташкилотлари вакиллари, аскарларнинг ота-оналари ва яқинлари иштирок этдилар.\nТантанали маросимда сўзга чиққанлар миллий армиямизни модернизация қилиш, унинг салоҳияти ва жанговар тайёргарлигини мустаҳкамлаш бўйича кенг қамровли ишлар амалга оширилаётгани таъкидлаб, минглаб тенгдошлари орасидан сараланиб, аскарлик кийимини кийиш бахти насиб этган йигитларни табриклади ва уларга оқ йўл тиладилар.\n- Президентимизнинг 2019 йил 22 февралдаги “Ўзбекистон Республикаси фуқароларининг муддатли ҳарбий хизматни ўташ тартибини такомиллаштиришга оид қўшимча чора-тадбирлар тўғрисида” ги қарорига кўра жорий йилдан бошлаб муддатли ҳарбий хизматга чақирув март-апрель ойларида амалга оширилади, - дейди вилоят мудофаа ишлари бошқармаси бошлиғи, подполковник Баҳромжон Мирсодиқов. - Бироқ жараёнга тайёргарлик йил бўйи давом этади. Шу пайтгача чақирилувчиларнинг саломатлиги, жисмоний тайёргарлиги ва билими текширилиб, энг муносиб йигитлар саралаб олинди.\n– Тест ва жисмоний тайёргарлик бўйича синовлардан яхши натижаларга эришиб, сараланганлар қаторидан ўрин олганимдан жуда бахтиёрман, – дейди Избоскан тумани, Тараққиёт маҳалласида яшовчи Шоядбек Қамбаров. – Болалигимдан ҳарбий бўлиши орзуим бор. Шу сабабли хизматдан сўнг, албатта, шу соҳада олий маълумот олиб, ўз бурчимни чегара қўшинлари сафида давом эттириш ниятим бор.\nАнъанага мувофиқ шаҳримиздаги “Гумбаз” тантаналар саройида дастурхон тузалиб, ош тортилди, шунингдек, йигитларга вилоят ҳокимининг эсдалик совғалари топширилди. Таниқли санъаткорлар томонидан ижро этилган дилбар куй-қўшиқлар барчани рақсга чорлади. Тантанага йиғилганларнинг барчаси самимият ила муддатли ҳарбий хизматга отланганларга оқ йўл тилади.


Тез тиббий ёрдам ходимларини боди камералар билан таъминлаш бўйича тажриба-синов ишлари бошланди — Фарғона шифокори\nШу кунларда тез тиббий ёрдам имкониятларини янада кенгайтириш мақсадида шу соҳа тиббиёт ходимларини боди камералар билан таъминлашнинг тиббий-ҳуқуқий жиҳатларини ўрганиш бўйича тажриба-синов ишлари бошланди. Бундан мақсад тиббий хизмат кўрсатишда очиқлик ва шаффофликни таъминлаш, бемор ҳуқуқи ва манфаатлари ҳимоясини кучайтириш, тиббий хизмат сифатини янада оширишдир. Ушбу боди камералар тиббиёт ходимларининг таҳдид ва тажовузга учраши эҳтимолининг олдини олишда ҳам муҳим ўрин тутади.\nЭътиборли жиҳати, кенг қамровли ислоҳотлар натижасида аҳолининг тез тиббий ёрдам хизматига бўлган ишончи ортмоқда, мурожаатлар йил сайин ошиб боряпти. Масалан, таққослаш учун айтадиган бўлсак, 2016 йилда чақириқлар сони 7,2 миллионни ташкил қилган бўлса, 2017 йилда – 8,7 миллион. 2018 йилда эса 9,8 миллионга етган. Ўтган йилда эса мурожаатлар сони ўн миллиондан ошган.\n← Шерзод Қудратхўжаев: Она заминимизга нос тупуриш ва ахлат ташлаш билан оворамиз\nЖажжи фаришта →\n13.03.2017 fsh.uz 638\n19.04.2018 fsh.uz 489\n21.09.2018 fsh.uz 398


Ортиқхўжаевнинг интизомий жавобгарлиги масаласини кўриб чиқиш учун Ҳукуматга мурожаат қилинди — Бош прокуратура » Muzlik.uz - O‘zbekiston yangiliklari\nЎзбекистон Бош прокуратураси Kun.uz нашри Тошкент ҳокими Жаҳонгир Ортиқхўжаев ўртасида содир бўлган можаро юзасидан дастлабки екширув натижаларини эълон қилди. Қайд этилишича, 16 ноябрь куни Интернет нашрларида Тошкент шаҳар ҳокими, сенатор Ж.Артикходжаевга тегишли ҳамда ҳақорат, таҳдид мазмунидаги аудиоёзув тарқалди. Мазкур ҳолат оммавий ахборот воситалари, блогерлар, сиёсий партиялар, энг ачинарлиси, айрим хорижий экспертлар ҳамда халқаро ташкилотларнинг кескин танқидий муҳокамаларига сабаб бўлди. "Газета.uz"да реклама Бош прокуратура томонидан мазкур ҳолатга ҳуқуқий баҳо бериш мақсадида ЖПКнинг 329-моддасига асосан терговга қадар текширув ўтказилди. Аниқланишича, жорий йилнинг 14 август куни «Kun.uz» таҳририятига «Хива строй» МЧЖ раҳбарининг бажарилган қурилиш ишлари учун буюртмачидан пул ундиришга оидмурожаатини ўрганиш мақсадида мазкур таҳририят мухбири Р.Исроилов ва оператори Ш. Эгамбердиевлар Олмазор туман ҳокимлигига боришган. Туман ҳокими ўринбосари А.Вахабов давлат хизматчиси бўла туриб, тегишли одоб-ахлоқ қоидаларига зид равишда Р.Исроиловга тушунтириш беришдан бош тортган, улар билан қўпол муносабатда бўлган ҳамда операторнинг видеотасвирга олишига қаршилик кўрсатган. Мазкур воқеанинг эртасига «Kun.uz» таҳририяти ушбу видеолавҳани ўз сайтида эълон қилган ва бу кенг муҳокамаларга сабаб бўлган. Шу куни кечқурун Тошкент шаҳар ҳокими Ж.Ортиқхўжаевнинг вазиятни юмшатиш ва муросага келиш тўғрисидаги топшириғига асосан шаҳар ҳокимлигининг Ахборот хизмати раҳбари Л.Сабирова, туман ҳокими ўринбосари А.Вахабовлар таҳририят вакиллари Б.Ахмедов, Р.Исроилов ва Ш. Эгамбердиев билан шаҳар ҳокимлиги биносида учрашишган. Унда А.Вахабов ножўя ҳаракатларга йўл қўйганлигини тан олган ва таҳририят ходимларидан узр сўраган. Бироқ, бу ҳолат таҳририят ходимларини қониқтирмаган. Учрашув якун топгач, мулоқот иштирокчилари бинонинг йўлагида Ж.Артикходжаевга тасодифан дуч келишади. Л.Сабирова Ж.Ортиқхўжаевга бўлиб ўтган суҳбат ҳақида маълумот бериб, «Kun.uz» ходимлари А.Вахабовнинг узридан қаноатланмаганлигини баён қилган. Шунда Ж.Ортиқхўжаев улар билан мулоқотда муомала маданиятидан четга чиққан ҳолда, интернет нашрларига нисбатан ўзининг салбий муносабатини ифодалаб, гўёки уларни шармандали вазиятларга тушириш имкониятига эгалигини, лекин у бундай тарбияланмаганлиги ва буни хоҳламаслигини билдирган. Ушбу жараённи «Kun.uz» мухбири Б.Ахмедов «Журналистлик фаолиятини ҳимоя қилиш тўғрисида"ги Қонун талабларига зид равишда, учрашув иштирокчиларини огоҳлантирмасдан телефонига хуфёна ёзиб олган ва таҳририятга тақдим этган. Ўз навбатида, таҳририят томонидан ноқонуний йўл билан олинган ахборот йўқ қилинмаган. Оқибатда 2019 йил 16 ноябрда ҳоким Ж.Ортиқхўжаевни обрўсизлантириш мақсадида аудиоёзувнинг ножўя сўзлардан иборат бир ярим дақиқалик қисми (учрашув икки соат давом этган) монтаж қилиниб, номаълум шахс томонидан ижтимоий тармоқларда тарқатилган. Бу ҳолат ўз навбатида оммавий ахборот воситаларида кенг муҳокама бўлишига сабаб бўлган. «Kun.uz» таҳририяти ўз айбини англаган ҳолда, ҳақиқий ҳолатни маълум қилиш учун аудиоёзувнинг Ж.Ортиқхўжаевга тегишли қисмини тўлиқ эълон қилган. Терговолди текширувида аниқланишича, Ж.Ортиқхўжаев давлат ҳокимияти ва бошқаруви органи мансабдор шахси бўла туриб, давлат хизматчисининг одоб-ахлоқ қоидаларига риоя қилмасдан, ҳақоратли ва қўпол сўзларни ишлатган. Бироқ, унинг ножўя сўзлари умумий тарзда айтилгани, муайян шахсга қаратилмаганлиги, реал таҳдид йўқлиги боис, Ж.Ортиқхўжаевнинг ҳаракатларида жиноят аломатлари мавжуд эмас. Шу сабабли ЖПКнинг 83-моддаси 2-қисмига асосан жиноят иши қўзғатишни рад қилиш ҳақида қарор қабул қилинди. Шунингдек, «Kun.uz» таҳририяти ходимлари Ж.Ортиқхўжаевга нисбатан даъво ёки эътирозлари йўқлигини баён қилишди. Лекин Ж.Ортиқхўжаев Вазирлар Маҳкамасининг 2016 йил 2 мартдаги 62-сон қарори билан тасдиқланган «Давлат бошқаруви органлари ва маҳаллий ижро этувчи ҳокимият органлари ходимларининг одоб-ахлоқ намунавий қоидалари»ни бузганлигини инобатга олиб, унинг интизомий жавобгарлиги масаласини кўриб чиқиш учун Ҳукуматга мурожаат қилинди. Шунингдек, таҳририятнинг мазкур воқеалардаги иштироки юзасидан тегишли муносабат билдириш учун ваколатли орган Ахборот ва оммавий коммуникациялар агентлигига хат юборилди.\nБош прокуратура Шуҳрат Ғаниевни интизомий жавобгарликка тортиш учун Ҳукуматга хат киритди


Хандақ ғазоти « Ўзбекистон Халқ Ҳаракати\n15 August 2016 - 6:00\nТАРИХИ МУҲАММАДИЙ — 73\nБу ғазотнинг чиқишига сабаб шул эрдиким, юқорида баёни ўтган Бани Назр яҳудлари Расулуллоҳга қилган аҳдларини бузиб, хиёнатлари билинганлиги учун араб еридан чиқиб кетмакка Расулуллоҳ томонидан ҳукм бўлган эди. Булар жойларидан чиқарилгач, аларнинг раислари араб қабилаларига тарқалдилар.\nТўхтовсиз равишда Расулуллоҳга қарши фитна-фасод қилишга киришдилар. Мақсадлари эса Расулуллоҳдин ўч олмоқ, қайтадин ўз жойларига қайтиб бормоқ эди. Яҳуд раисларидан бир нечалари Маккага келиб, Қурайш раислари билан кўришгандан сўнгра, аларни Расулуллоҳ билан уриштирмоққа бек қизиқтирар эдилар. Ва: «Агар Муҳаммад билан сўқишур бўлсангиз, бизни энг олдинги сафда кўргайсиз», деб аҳд бердилар. Бу иш эрса, Қурайш раиси Абу Суфёнга маъқул бўлди.\nҚурайш ваъдаларини олиб, сўнгра Ғатафон қабиласига келдилар. Бу эса араблар ичида атоғлик қабилалардин саналур эди. Абу Суфён билан қилган уруш муоҳадаларини(келишишларини) аларга билдирдилар. Бу иғвогар яҳуд раислари ичида Мадинанинг мунофиқ раисларидан Абу Омир фосиқ ҳам бор эди. Шу билан Ғатафон қабиласи ҳам Қурайш билан бирликда уруш қилмоққа байъат бердилар. Буни кўриб, тубандаги қабилалар ҳам шу иттифоққа қўшилишдилар. Шу чоғда Қурайш уруғларидан атоғлиқ эллик киши Байтуллоҳ ёпинчиғига ёпишиб, кўкракларини Байтуллоҳ томиға (деворига) тақаб туришиб, қаттиқ қасам ичдилар: «Муҳаммадни тамом тугатмагунча бу урушдан тўхтамаймиз, барчамиз бирликда бўлиб, майдонда ўлиб тугамагунча душмандин қочмаймиз», дейишиб аҳд қилдилар.\nШундоқ қилиб, бутун Қурайш қўшинига Абу Суфён раис сайланди. Аскар сони тўрт мингдан ортиқ эди. Уч юз отлиқ, минг туялик, қолганлари пиёда аскарлар эди. Ўз эътиқодларича, Байтуллоҳдин сўнгги энг қутлуғ ўрин аталган Дорун Надва уйида тўпланишиб, сўқиш байроғини боғлашиб, Усмон ибн Талҳага топширдилар. Бунинг отаси Талҳа кофирлар туғчиси, Уҳуд урушида ўлдирилган эди. Шу боис алар: «Отанг ўчини олгайсан», деб бу урушда туғни унга бердилар.\nҒатафон қўшинига Уяйна ибн Ҳисн аскарбоши бўлди. Бунга Расулуллоҳ ери қуруқчилик, эли очарчилик бўлганда, Мадина атрофидаги ўтлоқ жойлардин чорваси учун ер берган эдилар. Очлари тўйиниб, ориқлари семириб етилганда, яхшиликка ёмонлик қилиб, Расулуллоҳга қарши урушга минг аскар тўплади. Расулуллоҳ у ҳақида: «Аҳмақул мутў», яъни, «Обрўйлик аҳмоқ», деган эдилар. Бунинг воқеаси юқорида ўтгандир. Бу сўзнинг чинлиги яна аниқланди.\nБани Мурра қабиласидин тўрт юз кишилик аскар чиқди. Аларнинг бошлиғи Ҳорис ибн Авф эди. Ашжаъ қабиласига Абу Масъуд бошчилик қилди. Бани Салм қабиласининг аскар бошлиғи Суфён ибн Абду Шамс бўлиб, бунинг етти юз аскари бор эди. Бани Асад қабиласи ҳам раислари Тулайҳа ибн Ҳувайлид қўл остига кириб, бу иттифоққа қўшилдилар. Бутун йиғилган аскар сони ўн икки мингдан ортиқроқ бўлди. Буткул аскар бошлиғига, ўзаро иттифоқлашиб, Абу Суфённи белгиладилар.\nАммо бу ишлардин Расулуллоҳнинг ҳам хабарлари бор эди. Тингчилар орқали бу иш аниқлангандин сўнгра, барча саҳобаларни йиғиб, ўртага маслаҳат солдилар: Душманни тўсиб, аларга қарши чиққайларму ёки йўлга чеб (тўсиқ) боғлаб, Мадина ичида кутиб тургайларму? Расулуллоҳнинг одатлари бир воқеа устида агар Аллоҳдин ваҳий келмаса, катта-кичикларни йиғиб, кенгаш билан иш қилур эдилар. Қуръонда кўрсатилган қонун ҳам шундоқ эди. Бу маслаҳат устида Салмон Форсий айтди:\n— Ё Расулаллоҳ, биз Форс ерида, агар душман аскари кўпчилик бўлиб, уларни отлиқ аскарлари ҳужумидан қўрқилса, аскаримиз айланасига, от ўтолмагудек ўра қазиб, мунинг билан душман отлиқлари ҳужумидан сақланур эдик.\nАнинг бу сўзи Расулуллоҳга маъқул келди. Шу билан ишга ярарлик барча мўминларга — деб буйруқ бердиларким, бу ишни душман етиб келмасдин илгари, тезроқ бажарсинлар.\nАраблар ичида мундоғ иш илгари-кейин ҳеч кўрилмаган эди. Мадина шаҳрининг шимол томони очиқлик бўлгани учун, бутунлай шу ёқни ўра билан ўрашга тўғри келди. Бошқа тарафлари эса маҳалла уйлари, қалин хурмолик боғлар билан ўралганликдан, очиқ жойи йўқ эди. Бу томондин ҳужум қилиш душманга қулай эмас эди. Шу хандақ қазиш кунларида саҳобалар кўп қийинчилик тортдилар. Чунки у кунларда очарчилик бўлганликдан торчилик билан кечинмакда эдилар. Курак, кетмон каби қазиш асбобини йиғиб, бу ишда қўл кучи билан ишлатмак лозим эди. Расулуллоҳ ўзлари ҳам бу ишда саҳобалар билан бирга ишладилар. Чунки душман қораси кўринмай туриб, бу хандақ қазилиб бўлиши зарур эди. Шунинг учун Расулуллоҳ хандақ қазиётган кишиларга:\n— Тезлик билан бу хандақларни қазиб охирига етказиш лозимдур. Дунё ва охиратлик улуғ ишларни инсон сабр-сабот билан қўлга келтира олур. Аллоҳ сабр қилгувчиларга, ҳар ишда чидамлилик кўрсатувчиларга ёрдам етказиши аниқдур. Уруш кунларида ва ҳар қандоқ оғир ишларда агар сабр қилур эрсангиз, Аллоҳ ёрдами билан зафар топиб, душманларингизни енггайсиз, — деб мўминларга башорат бердилар.\nРасулуллоҳ соллаллоҳу алайҳи васаллам ўзлари ҳам бу ишга қатнашиб, орқалаб тупроқ ташидилар. Бутун танлари чанг-тўзон бўлмиш эди. Буни кўриб мунофиқлар, яҳудлар масхара қилиб, қувонишур эдилар. Мўминларнинг бошига тушган бу оғирчиликлар устига Бани Қурайза яҳудлари шу фурсатдан фойдаланиб, Расулуллоҳ билан қилган илгариги аҳдларини буздилар. Ул аҳд бўйича Мадина устига келган ҳар қандай душманга қарши Расулуллоҳга ёрдам беришлари лозим эди. Бу яҳудларнинг хиёнатлари эшитилгач, мусулмонларга қаттиқ ташвиш тушди. Чунки Мадина тўрт томондан душман қўшини билан ўралмиш эди.\nШаҳар ичида қолдирилмиш хотун ва болалар учун қаттиқ қўрқинч туғилди. Расулуллоҳ соллаллоҳу алайҳи васаллам бу даҳшатлик хабарни эшитиб, Мадинани душмандин сақлаш учун Зайд ибн Ҳориса қўмондасида беш юз кишилик бир бўлук аскар юбордилар. Чунки «аҳдини бузган Бани Қурайза яҳудлари Мадина устига чопул (ҳужум) қилмоқчи эмишлар», деган сўз Расулуллоҳга эшитилмиш эди. Бу хабарни аниқлаш учун ҳазрати Зубайрни аларга юбордилар. Бу киши бориб кўринишлари биланоқ, яҳудлар Расулуллоҳ ҳақларида адабдин ташқари сўзларни айтишгани турди. Алар ҳаққида айтилган хиёнат сўзларининг ростлигини ўзлари кўрсатди. Ҳазрати Зубайр дарҳол қайтиб, Расулуллоҳга бу хабарни еткурди. Эшитган заҳоти «Аллоҳу акбар», деб такбир айтдилар. Сўнгра башорат бериб, дедиларким:\n— Эй мўминлар! Сизлар бу яқинларда улуғ суюнчиликка етгайсиз. Аллоҳнинг ёрдами тезда сизларга етишгай, душман устидан ғалаба қозониб, бизлар зафар топгаймиз.\nСўнгра Расулуллоҳ соллаллоҳу алайҳи васаллам хандақ қазиш ишларини душман аскари етиб келмасдан олдинроқ тугатиш зарур бўлганликдан мунинг чорасига қаттиқ киришиб, уч мингга яқин киши бул иш устида бирор ой туриш қилдилар.\nБу ишда энг ортиқ хизмат кўрсатган саҳобалардан ҳазрати Салмон Форсий бўлди, ёлғиз ўзи ўн кишилик ишни бажарур эди. Бу киши қизғинлик билан ўра–зовур қазиб турган чоғида ер остидин қаттиқ шувоқ кесак чиқиб, кетмон у ерга ўтмади. Ҳазрати Салмон қўлига метин олиб чопар бўлса, метинни миз–миз қайтарур эди. Расулуллоҳ соллаллоҳу алайҳи васаллам ишчилар устида айланиб юриб, шу ерга келиб қолдилар, қарасалар, иш шундай экан. Дарҳол Салмонни қўлидан метинни олиб: «Бисмиллоҳ» деб шу ерни уч қайта чопдилар. Ҳар чопганларида чақмоқ чаққандек ялт этиб ўт кўринур эди. Биринчи чопганда:\n«Аллоҳу акбар, Шом ўлкаси фатҳ бўлди», иккинчи чопганда «Аллоҳу акбар, Яман кетди», учинчида «Аллоҳу акбар, Эрон олинди, бу ерда подшоҳ саройини кўрдим. Ундаги ҳазиналар очқичини қўлимга олдим. «Сендин сўнгра умматларинг бу жойларни олгайлар», деб Жаброил алайҳиссалом менга хабар берди», дедилар.\nАйтганларидек, Пайғамбаримизнинг замонларидаёқ Яман вилояти олинган эди. Қолган иккилари (Эрон, Шом) Ҳазрати Умар ҳалифалик даврида фатҳ бўлди. Неча йиллар илгари айтилган бу хабарнинг ҳақлигини бутун умматлари ўз кўзлари билан кўришдилар.\nМунофиқлар эса, Расулуллоҳнинг бу сўзларини англашиб: «Ҳай-ҳай, Муҳаммад Мадинада туриб Эрон подшоҳининг саройларини кўрган эмиш, бу гапи асоссиз. Тубсиз сўзлар билан ўзига тобун бўлган анқовларни алдамоқчи бўлур. Ер усти подшоҳларининг ҳазиналарига эга бўлмиш киши, нега қўрққанидан хандақ қазитур. Ўзи душман келиб қолишидан қўрқиб шошилганидан ҳожат қилишга ҳам вақти йўқдир», дейишиб, мана шундай қийинчилик чоғда бу мунофиқлар ҳам дилларидаги яширин хиёнатларини билдириб, мусулмонларга таъна қилгани турдилар.\nИш шундоқ бўлиб турган чоғда Аллоҳдин ваҳий келиб, ушбу оят тушди:\n«Қулиллаҳумма маликал мулки туътил мулка ман ташау ва танзиул мулка мимман ташау ва туъиззу ман ташау ва тузиллу ман ташау, биядикал хайру, иннака ала кулли шайъин қодир».\nЯъни «Айтгил, эй бор Худоё, ҳукумат ва подшоҳлик эгаси Ўзингдурсан. Кимни хоҳласанг, подшоҳликни шунга берурсан, хоҳлаган кишидан подшоҳликни олурсан, хоҳлаган бировни азиз қилурсан, хоҳласанг уни хор қилурсан. Ҳар яхшилик ўз қўлингдадур. Уни кимга берурсан, кимдан олурсан, эрк Ўзингдадур, ҳар яхшилик ўз қўлингдадур, Сенинг қудратинг етмаган ҳеч иш йўқдур».\nАллоҳ таоло Пайғамбаримизнинг мўжизалик хабарларига инкор қилган мунофиқларнинг сўзини мана шу оят билан рад қилди. Бу оятнинг мазмунича Худо хоҳлаган экан, Расулуллоҳнинг умматлари ўзларидан кейин ўшал замонда энг кучлик давлатлардин ҳисобланган Рум ва Эронни фатҳ қилдилар. Эронистон бутунлай Ислом мамлакатига айланди. Осиё, Африқонинг кўп жойларини мусулмонлар олдилар.


Ҳикоялар, бадиалар — Тоғай Мурод\nАрхив рубрики: Ҳикоялар, бадиалар\nТоғай Мурод. Бобоси билан невараси (ҳикоя)\ntogaymurod.uz 06.07.2017 06.07.2017 Комментарии к записи Тоғай Мурод. Бобоси билан невараси (ҳикоя) отключены\nОёқларига қизил ботинка, устига кўк иштон-кўйлак, бошига эски ола дўппи кийиб олган уч яшар невара, ҳаммадан олдин ўрнидан туриб, айвонга чиқади. Дастурхон атрофида ўтирганлар унга парво ҳам қилмайдилар. У даҳлизда бирпас тик туради. Тўғридан қараганда худди вақтинча ўрнатиб қўйилгандек кўринадиган катта-катта қулоқларини кўрганлар неварани тоғасига ўхшатадилар. Қуралай кўзларини, бир оз япасқидан келган бурнини, кенг ва дўнг, ҳали ғам нималигини билмаган… Давоми »\nТоғай Мурод. Кузнинг бир кунида (ҳикоя)\ntogaymurod.uz 06.07.2017 06.07.2017 Комментарии к записи Тоғай Мурод. Кузнинг бир кунида (ҳикоя) отключены\nЕлкасига пахталик нимча ташлаган дотсент Обидович, ёниб бўлган ўт чўғида кўмилган картошкаларни учи қорайиб куйган косов билан кавлаб, тинмай сигарета чекади. Чўғ тафтидан юзлари қизариб кетган бу салобатли, катта одамнинг қаршисида ийманиб, ориқ қўлларини қовуштириб, йигирма ёшлардаги мўйловли йигит — Рахимжонов ўтирибди. Ҳамиша талабалар даврасида бўладиган Обидовичнинг бугун ёлғиз, мунис ўтириши Раҳимжоновни ажаблантирди. Пешонаси тиришиб, устма-уст сигарета чекаётганларини кўриб эса… Давоми »\ntogaymurod.uz 06.07.2017 06.07.2017 Комментарии к записи Тоғай Мурод. Ку-ку-ку… (ҳикоя) отключены\nI У жуда ориқ, ўзи сариқ бўлгани учун сийраклашиб қолган сочлариям сарғиш. Қачонлардир яхшигина шеърлар ёзиб, энди расмий ишлар гирдобига тушиб, назмий туйғулари сўниб қолган. Сал энгашиб, оҳиста-оҳиста, нималарнидир ўйлаб, хафақон касали билан оғриб юради. Хафақон касалига йўлиққандан буён ичмайди, чекмайди. Сўзлаганда овози оғир касалларникидай нимжон, хаста чиқиб, диққат қилмаган одам яқинида бўлсаям эшитмайди. Кулганда тишлари кўринмаслиги учун лабларини лабларига… Давоми »\ntogaymurod.uz 06.07.2017 06.07.2017 Комментарии к записи Тоғай Мурод. Эр-хотин (ҳикоя) отключены\nЙўқ, улар Анҳор бўйида учрашмади. Учрашувда ўзиники қилиб айтиш учун китоблардан шеърлар кўчириб олмади. О, мен сени севаман, сенсиз яшай олмайман қабилидаги мавсумий сўзларни сўзлашмади. Лаблар топишганда қизнинг узун товони ердан сал кўтарилмади. Йўқ, йигит қизни безорилардан қутқариб қолмади… Яхши шоир Ўролбой кўрпага бурканиб, ишқий шеър битди. Мисраларини фарзандидай ардоқлаб, вояга етказди. Беихтиёр ўзининг биринчи муҳаббатини — синфдоши Холбувини эслади…… Давоми »\nТоғай Мурод. Юрт қўшиғи (бадиа)\ntogaymurod.uz 06.07.2017 06.07.2017 Комментарии к записи Тоғай Мурод. Юрт қўшиғи (бадиа) отключены\nАёлимиз айтади, уйқунгизда гапириб чиқасиз, дейди. – Нимани гапириб чиқаман? – сўрайман ундан. Аёлимиз тайин бир нима деёлмайди. Бир ундай дейди, бир бундай дейди. Чин, мен учун кеча-да бир бўлиб қолди, кундуз-да бир бўлиб қолди. Кўзим илиндими, бўлди, тушимга бир нималар киради. Уйқумда қаерлардадир нималардир қилиб юраман. Тушимми-ўнгимми, билолмайман. Кунлар ўнгимда қандай кечса, уйқумда-да шундай кечади. Эл билан кўришиб-сўрашаман, гаплашаман,… Давоми »


Ўзбекистон Республикаси Халқ таълими вазирлиги - Вакант\nО'z / Ўз / Ру / en\n0 % га катталаштириш\nСайт тест режимида ишламоқда!\nТоифани танланг Янгиликлар ОАВ биз ҳақимизда ИКТ Халқ таълими вазирлиги меъёрий ҳужжатлари Маърузалар Фотожамланма Тендерлар Эълонлар Президент фармонлари, фармоийишлари ва қарорлари Таълимга оид қонунлар Вазирлар Маҳкамаси қарорлари Танловлар Ҳисоботлар Гендер тенглик Инвестиция салоҳияти Баёнотлар Видеогалерея PISA Конференциялар Мувофиқлаштирувчи ва маслаҳат органлари\n(71) 202 09 09\nЛого ва бренд йўриқномаси\nПрезидент фармонлари, фармойишлари ва қарорлари\nТаълимга оид норматив-ҳуқуқий ҳужжатлар\nДавлат тилига оид норматив-ҳуқуқий ҳужжатлар\nТаьлимга доир терминлар\nУмумтаълим мактабларининг ҳовли, фойе, корридорларини безатиш бўйича намунавий тавсиялар\n“Электрон ҳукумат” тизимида иштирок этиш\nЖисмоний ва юрдик шахсларнинг мурожаати билан ишлаш\nХорижий фуқаролар учун: болаларини мактабга жойлаштириш\nЭкстернат имтиҳон учун ариза бериш\nХалқаро алоқалар бўлими бошлиғи\n+998 71 241-01-47\nАгламов Туйғунжон Бахтиярович 1973 йил 22 июль куни Тошкент шаҳрида туғилган. 1995 йилда Тошкент давлат шарқшунослик институти, 2008 йилда Ўзбекистон Республикаси Президенти ҳузуридаги Давлат ва жамият қурилиши академиясини тамомлаган.\n1990-1995 йй. - Тошкент давлат шарқшунослик институти талабаси\n1995-1996 йй. - Илмий-тадқиқотлар маркази, Таржималар бўлими, жахон тиллари сектори бошлиғи\n1996-1999 йй. - Сертификатлаш органи Фан - техника ва маркетинг тадқиқотлари маркази, таржималар бўлими бошлиғи\n1999-2000 йй. - Фан- техника ва маркетинг тадқиқотлари маркази, Ахборот-тахлил хизмати бошлиғи\n2000-2000 йй. - ДУК “Алоқаинформ” директор ўринбосари\n2000-2002 йй. - Фан- техника ва маркетинг тадқиқотлари маркази, халқаро алоқалар бўлими бошлиғи\n2002-2010 йй. - Ўзбекистон алоқа ва ахборотлаштириш агентлиги, халқаро алоқаларни мувофиқлаштириш бўлими бошлиғи\n2007-2008 йй. - Ўзбекистон Республикаси Президенти ҳузуридаги Давлат ва жамият қурилиш академияси тингловчиси\n2010-2010 йй. - АК “Ўзбектелеком” халқаро алоқалар ва шартномалар департаменти бошлиғи\n2010-2011 йй. - АК “Ўзбектелеком” халқаро муносабатлар бўлими бошлиғи\n2011-2012 йй. - “Уздунробита” МЧЖ хужжатлар билан таъминлаш бўлими етакчи мутахассиси\n2012-2013 йй. - Ўзбекистон Миллий телерадиокомпанияси, халқаро алоқалар бўлими бош мутахассиси, бошлиқ в.в.б\n2013-2014 йй. - “UNICON.UZ” ДУК, халқаро – хуқуқий масалалар бўйича илмий-тадқиқот бўлими бошлиғи\n2014-2015 йй. - Алоқа, ахборотлаштириш ва телекоммуникацион технологиялар Давлат қўмитаси, лицензия ва лицензион келишувлар ижросининг таҳлили бўлими бошлиғи\n2015-2018 йй. - Ахборот технологиялари ва коммуникацияларини ривожлантириш вазирлиги ҳузуридаги Ахборот хавфсизлигини таъминлаш маркази, халқаро хамкорлик бўлими бошлиғи\n2018-2018 йй. - Ахборот технологиялари ва коммуникацияларини ривожлантириш вазирлиги, халқаро алоқалар бўлими бошлиғи ўринбосари\n2018-2018 йй. - Халқ таълими вазирлиги, инвестицияларни жалб қилиш ва халқаро ҳамкорлик бўлими бошлиғи\n2018 й. – ҳ.в. - Халқ таълими вазирлиги, халқаро алоқалар бўлими бошлиғи\nБўлимнинг асосий вазифалари ва функциялари\nБўлимнинг асосий вазифалари қуйидагилардан иборат:\nВазирликнинг халқаро алоқаларини ўрнатиш, уларни кенгайтириш ва самарасини ошириш;\nВазирликнинг ҳорижий мамлакатлар таълимни бошқарув органлари, халқаро ташкилотлар билан ўзаро ҳамкорлик ишларини мувофиқлаштириш;\nВазирлик номидан тузиладиган халқаро келишувлар, меморандумлар, дастурлар ва бошқа ҳужжатларни ишлаб чиқишда иштирок этиш;\nВазир, вазир ўринбосарлари ва вазирлик ходимларининг халқаро тадбирларда иштирокини таъминлаш;\nХалқаро ва дипломатик протокол тартибларига мувофиқ Вазирнинг (зарур ҳолларда вазир ўринбосарларининг) чет эл ташкилотлари, дипломатик ваколатхоналар вакиллари билан учрашувларини ташкиллаштириш;\nХалқаро тадбирларда Вазирга протокол ҳамроҳликни амалга ошириш;\nВазирнинг ҳорижга хизмат сафарларини ўрнатилган тартибда расмийлаштириш;\nВазир ўринбосарларининг ҳорижга хизмат сафарларини расмийлаштириш ишларини ташкил этиш;\nВазирликка ташриф буюраётган чет эл делегацияларини қабул қилиш ишларини мувофиқлаштириш;\nВазирликнинг ҳорижий мамлакатлар таълимни бошқарув органлари ва бошқа тузилмалари билан тузилган халқаро дастурлар, шартномалар, келишувлар ва бошқа ҳужжатларни ўз вақтида, сифатли амалга ошириш бўйича фаолиятини мувофиқлаштириш;\nВазирлик аппарати ва тизим ташкилотлари ходимларининг ҳорижга хизмат сафарлари учун номзодларини танлашда иштирок этиш;\nТаълим соҳасидаги ҳалқаро алоқалардан фойдаланган ҳолда Ўзбекистон Республикасининг халқаро мавқеини мустаҳкамлаш, республика ҳақидаги ҳаққоний маълумотларни ёйишда фойдаланиш;\nХалқаро миқёсда чет эл давлатларида бўладиган тадбирларда (форум, конференция, кўргазма, малака ошириш, қайта тайёрлаш ва ҳ.к.) иштирок этиш ва вазирликнинг маъсул ходимларининг иштирокини таъминлашга кўмаклашиш;\nЎзбекистон Республикасида фаолият олиб борадиган халқаро ва чет эл ташкилотлари, рўйхатга олинган ҳорижий давлат элчихоналари, консулликлари ва ваколатхонлари билан алоқаларни таъминлаш;\nВазирликнинг тегишли тузилмалари билан биргаликда халқаро алоқалар тўғрисида маълумотлар ва ҳисоботлар тайёрлаш;\nТаълим соҳасида халқаро ҳамкорликни тартибга солиш ва таъминлаш масалаларини юзасидан таклифлар ишлаб чиқиш.\n100187, Ўзбекистон Республикаси, Тошкент, Шайхонтоҳур тумани, Навои кўчаси, 2а\nВеб сайтдан фойдаланиш бўйича қўлланма\nМактаблар ҳақида маълумот\nТараққиёт стратегияси маркази\nХалқ таълими вазири Швейцария элчиси билан ўқувчиларни касбга тайёрлаш тизимини ...\nСентябр 24, 2021\nХалқ таълими вазири Германия элчиси билан ҳамкорликни кенгайтириш, жумладан немис ...\nСентябр 23, 2021\nЧет тили бўйича камида С1 даражадаги халқаро тан олинган сертификатларга эга ...\nСентябр 22, 2021\nДуш: - Жум: :\n9.00 - 18:00\nШб - Як: :\nСиз саҳифада хатолик топсангиз, сичқонча билан сўз ёки иборани танланг ва клавиатура комбинациясини босинг Ctrl+Enter.\nCopyright ©2019 . All Rights Reserved\nSiz xatoni sezdingiz!\nXatolik bilan ajratilgan matn:


Умумий сони: 98\nСийрат ( 04 ) Арабларда бошқарув\nПайғамбаримизнинг сийратларидан олиб борилган дарсларнинг ушбу бўлимида қуйидаги мавзулар ҳақида баҳс юритилади: - Сийрат муқаддимаси (давоми): - Арабларда ҳукм ва бошқарув сиёсати; - Шом подшоҳлиги; - Ҳижоз амирлиги; - Бошқа арабларнинг ҳукм юритиш тизими.\nСийрат ( 03 ) Ўтмишда арабларнинг аҳволи\nПайғамбаримизнинг сийратларидан олиб борилган дарсларнинг ушбу бўлимида қуйидаги мавзулар ҳақида баҳс юритилади: - Сийрат муқаддимаси (давоми): - Ислом келишидан аввал араб жамиятининг кўринишлари: - Ижтимоий аҳвол; - Иқтисодий аҳвол; - Хулқий аҳвол.\nСийрат ( 01 ) Кириш: Араб диёри ва қабилалари\nПайғамбаримизнинг сийратларидан олиб борилган дарсларнинг ушбу бўлимида қуйидаги мавзулар ҳақида баҳс юритилади: - Сийрат муқаддимаси: - Араб диёрлари ва қавмлари.


Қашқадарёда коронавирусдан илк ўлим ҳолати қайд этилди - Zamin.uz\n07:30 / 02.07.2020\nҚашқадарёда коронавирусдан илк ўлим ҳолати қайд этилди\nСоғлиқни сақлаш вазирлиги Қашқадарёда коронавирусга чалинган бемор вафот этгани ҳақида хабар берди.\n«Қашқадарё вилояти Ғузор туманида яшовчи 64 ёшли С.Ҳ. шу йилнинг 7 июнь куни Тошкент вилояти Янгийул туманига бориб, 12 июнь куни Тошкент-Қарши тезюрар (Афросиёб) поездида яшаш манзилига қайтган. Орадан уч кун ўтиб, яъни жорий йилнинг 15 июнь куни тана ҳарорати кўтарилган ва у узоқ вақт уй шароитида даволаниб келган.\nМутахассислар томонидан стандартлар асосида кўрсатилган реанимацион муолажаларига қарамасдан бемор ўткир юрак қон-томир ва нафас етишмовчилигидан вафот этди», дейилади Соғлиқни сақлаш вазирлиги Жамоатчилик билан алоқалар бўлими хабарида.\nЎзбекистонда қаторасига тўртинчи кун коронавирусдан ўлим ҳолати қайд этилмоқда ва энди вирус қурбонлари сони 27 нафарни ташкил этмоқда. Шу вақтгача Тошкентда 14, Наманганда 4, Самарқандда, Сурхондарё ва Жиззахда 2тадан, Фарғона ва Бухорода биттадан ўлим рўй берганди. «Замин» янгиликларини «Вконтакти»да кузатиб боринг


Арча нега минг йил яшайди?\nСотқинбой — ота-она орзулаган исмми?\n«Йўл юриб кетаётган инсофли одам бехосдан чуқурликка тойиб кетса, ўрнидан туриб, этак қоқиб кетавермайди. Мен йиқилдим, бошқалар йиқилмасин деб, чуқурни текислаб қўяди, ё бўлмаса, бирорта таёқни суқиб белги қўйиб кетади. Бу «эй йўловчи, эҳтиёт бўл, бу ерда чуқур бор, кўзингга қара», деган ишора бўлади. Боболар ҳикмати ана ўша таёқдир…»\nУшбу сатрлар «Маънолар махзани» китобига Ўзбекистон халқ шоири Эркин Воҳидов ёзган сўзбошидан ўрин олган.\n«...Ўзбекман деган ҳар бир инсон ўз юрти кечмишини ва ҳозирини мукаммал билмоғи, ўз она тилисининг заргари бўлмоғи лозим, — деб мулоҳазаларини давом эттирган шоир. — Мақол эса сўз кўркигина эмас, дилнинг ҳам, умрнинг ҳам кўркидир. Ўз қадрини билган одам сўзни пала-партиш ишлатмайди, унинг асл маъносини билиб, ўрнига қўйиб гапиради».\nТилимизда биз ҳали маъно-моҳиятини билмаган сўзлар, мақол ва иборалар жуда кўп. Баъзан уларни ўринли-ўринсиз ишлатилишига гувоҳ бўламиз. Чайнамай ютилган луқманинг таъми сезилмаганидек, маъносини билмаган сўзимизнинг ҳам ҳақиқати, залворини ҳис қила олмаймиз. Шу сабаб тилимизнинг зийнати бўлган сўз ва ибораларни кўпда ноўрин ишлатамиз. Бундай пайтларда турли изоҳли луғатлар, энциклопедиялар, шарҳлар жуда қўл келади. Тилимизнинг маъно жавоҳирларини халққа етказиш учун бундай китобларга талаб ва эҳтиёж катта.\nШу маънода, «Ўзбекистон миллий энциклопедияси» Давлат илмий нашриёти мақоллар шарҳига бағишланган «Маънолар махзани» китобини қайта нашрдан чиқарди. Ўқувчи бу китоб орқали халқимизнинг асрлар мобайнида сайқал топиб, бизгача етиб келган сўз дурдоналари билан танишибгина қолмай, уларнинг тарихан қандай шакллангани ва мазмунини ҳам билиб олади. Масалан, «Балиқ берсанг боғлаб бер, уст-бошини ёғлаб бер» мақолини олайлик. Ҳеч замонда балиқни бирон арқон билан боғлаб берилганини кўрганмисиз? Балиқ ҳўкиз эмаски, уни каноп ё арқон билан боғлаб олиб юрилса. Қолаверса, балиқни бировга берганда уст-бошини ёғлаб бермаган тақдирда ҳам уни ушлаш анча қийин. У ёғланмаганда ҳам сирғалиб қўлдан чиқиб кетишга мойил. Унда бу мақолдан кўзланган мақсад нима ўзи?\nМазкур китобда бу мақолга шундай шарҳ берилади: бировга бир нима берадиган бўлсанг, сендан олганда фойдаланадиган қилиб бер, дейилмоқчи. Балиқ қўлдан сирғалиб тушиб кетади, шунинг учун боғлаб бер, пиширишга тайёрлаб, уст-бошини аввал артиб-тозалаб, кейин ёғлаб бер. Зеро, бировга бир нарсани беришдан мақсад уни шу нарсадан фойдаланишини таъминлашдир.\n— Бундай сўз, ибора ва мақоллар тилимизда жуда кўп, — дейди Ўзбекистон Ёзувчилар уюшмаси аъзоси Муҳиддин Омон. — Масалан, «Тошма, тўкиласан, шошма, йиқиласан» мақолини отам кўп айтарди. Бу фақат отам мақоли эмас, ота-боболаримиз, халқимизнинг ҳикмати. Баъзан бундай ҳикматларнинг маъносини билмасдан ишлатилишига гувоҳ бўламиз. Масалан, тилимизда Сотқин, Сотқинбой каби исмлар бор. Бу исм қандай пайдо бўлган? Қайси ота-она фарзандига яхши ниятлар билан Сотқинбой деб исм қўяди? Аслида бу исмнинг моҳияти бироз бошқача. Туркий тилимизда соқ, соқин деган сўз бор. Бугунги кунда унинг соқчи шакли кўпроқ ишлатилади. Соқин ҳушёр турувчи инсонни англатади. Ота-оналар фарзандининг сотқин эмас, ҳушёр бўлишини орзу қилишган. Бу кейинчалик тушунмаслик оқибатида ўзгаришга учраб, Сотқинбой шаклини олган.\nХалқда арча хўшбўйлигидан мингга киради, деган гап бор. Айниқса, ҳаётини жуда кўп хайрли ишларга сарфлаб, узоқ умр кечираётган инсонлар ҳақида гап кетганда шу ҳикмат тилга олинади. Бунинг замирида «сен ҳам хуштабиат, хушмуомала, ширинсухан бўлсанг, кўп яшайсан», деган эзгу ғоя бор. Ҳазрат Алишер Навоийнинг «Агар ҳикматга бўлса илтифотинг, Ки Нуҳ умрича бўлсин ҳаётинг» байтида назарда тутилган маъно ҳам балки юқоридаги гапимизга уйғун келар?.. Яхшиликларни кўзлаб яшаш инсоннинг умри жисм ҳаётининг тугаши билан якун топмаслиги ҳаммамизга аён ҳақиқатдир.\nҚисқаси, янги нашр этилган «Маънолар махзани» китоби кундалик ҳаётимизда эшитиб фойдаланиб юрган юзлаб ҳикматларнинг асл моҳиятини англашда бизга яқин ёрдамчи бўлади.\n21:24, 13.02.2019 ✔31\n23:28, 06.02.2019 ✔74\n23:27, 06.02.2019 ✔43\n✔ 31  21:24, 13.02.2019\n✔ 74  23:28, 06.02.2019\n✔ 43  23:27, 06.02.2019\n✔ 80  17:37, 24.01.2019\n✔ 119  14:23, 10.01.2019


юк автомобили ҳайдовчиси.\n– Албатта, агар транспорт воситаси ҳайдовчиси Йўл ҳаракати қоидаларини (ВМнинг 11.12.2000 йилдаги 472-сон Қарори билан тасдиқланган, кейинги ўринларда – Қоидалар) бузмаган бўлса, унга йўлни белгиланмаган жойдан кесиб ўтаётган пиёда йўловчини ўтказиб юбормагани учун жарима солиш тўғри эмас. Бироқ ҳар бир ҳолат ўзига хос бўлиб, алоҳида кўриб чиқишни талаб қилади. Масалан, агар пиёда йўловчининг кўзи ожиз бўлса. Йўл ҳаракати қоидаларининг 16.5-бандига мувофиқ, барча ҳолларда, шу жумладан, пиёдалар ўтиш жойларидан ташқарида ҳам ҳайдовчи оқ ҳасса билан ишора бераётган кўзи ожиз пиёдаларни ўтказиб юбориши керак.\nАйни вақтда пиёда ҳам «Йўл ҳаракати хавфсизлиги тўғрисида»ги Қонун (19.08.1999 йилдаги 818-I-сон, 10.04.2013 йилдаги ЎРҚ-348-сон Қонун таҳририда) ва Йўл ҳаракати қоидаларини билиши ва уларга риоя этиши шарт. Йўл ҳаракати иштирокчиси сифатида у светофор сигналлари, йўл белгилари, йўл разметкаларига мувофиқ ҳаракатланиши, йўл ҳаракатини тартибга солувчи шахсларнинг талабларига қатъиян риоя этиши керак.\nМаъмурий жавобгарлик тўғрисидаги кодексда пиёдалар ва йўл ҳаракати бошқа иштирокчиларининг йўл ҳаракати қоидаларини бузганлиги учун жавобгарлиги белгиланган. МЖТКнинг 138-моддасига мувофиқ, пиёдаларнинг йўл ҳаракатини тартибга солувчи сигналларга бўйсунмаслиги, уларнинг йўлнинг ҳаракат қисмини белгиланмаган жойлардан кесиб ўтиши ЭКИҲнинг 1/3 қисми миқдорида жарима солишга сабаб бўлади.\nТранспорт воситаларининг ҳайдовчилари эса тартибга солинмаган пиёдалар ўтиш жойида қатнов қисмидан ўтаётган пиёдаларга йўл беришлари шарт (Қоидаларнинг 16.1-банди). Тартибга солинган пиёдалар ўтиш жойларида ҳайдовчилар светофорнинг рухсат этувчи ишораси ёнган тақдирда ҳам пиёдаларга қатнов қисмини шу йўналишда кесиб ўтишни тугаллашга имкон беришлари керак (Қоидаларнинг 16.3-банди).\nБундан ташқари, чапга ёки ўнгга бурилаётган ҳайдовчи кесишаётган йўлнинг қатнов қисмидан ўтаётган пиёдаларга йўл бериши керак (Қоидаларнинг 15.1-банди). Агар йўловчиларни тушириш ёки чиқариш қатнов қисмида ёки унда жойлашган майдончада амалга оширилаётган бўлса, ҳайдовчи бекатда тўхтаган белгиланган йўналишдаги транспорт воситаси эшиклари томон бораётган ёки ундан келаётган пиёдаларга йўл бериши керак (Қоидаларнинг 16.6-банди).\nЭнди пистирмадаги инспекторга келсак. Ички ишлар вазирининг 5.01.2011 йилдаги 3-сон буйруғи 11.2-бандига кўра, ЙПХ ходими транспорт воситасидан очиқ (одатдаги), яширин ва аралаш тарзда фойдаланган ҳолда йўл ҳаракати хавфсизлиги устидан назоратни амалга оширади. Қисқаси, йўлда ҳушёр бўлинг, Йўл ҳаракати қоидаларига риоя қилинг, ана шунда ҳеч қандай «пистирма» сизга хатарли бўлмайди.\nПрочитано: 2951 раз(а)


Президентликка номзодга қуйиладиган талаблар: Ўзбекистоннинг миллий сайлов қонунчилиги ва халқаро стандартлар\nМамлакатимизда давлат ва жамиятни модернизация қилишга йўналтирилган туб ислоҳотларнинг устувор вазифалари ва асосий йўналишларидан бири – инсон ҳуқуқларини ҳар томонлама ва кенг таъминлашдан иборат.\nБуюк имконият: Пандемия шароитида сайлов ўтказишнинг ўзига хос жиҳатлари нимада?\nМарказий сайлов комиссияси жорий йилнинг 24 октябрини Ўзбекистон Республикаси Президенти сайлови куни деб белгилаганидан ва 23 июлдан сайлов кампанияси бошланганидан буён бир ой ўтди. Айтиш керакки, сайлов кўпнинг саъй-ҳаракати билан амалга ошириладиган муҳим сиёсий тадбир. Кўпнинг кўланкаси ҳам олтин, дейди доно халқимиз. Бу кўпнинг аҳиллиги, ҳамжиҳатлиги ва ғайрати билан амалга ошадиган ишда барака мўл бўлади, дегани.\nСайлов кампанияси кенг қамровли жараён\n2021 йил 24 октябрда мамлакатимизда Ўзбекистон Республикаси Президенти сайлови бўлиб ўтади.\nЎЗБEКИСТОН АЁЛЛАРИНИНГ СИЁСИЙ ҲАЁТДАГИ ВА САЙЛОВ ЖАРАЁНЛАРИДАГИ ИШТИРОКИ КЕНГАЙМОҚДА\nЎзбекистон Республикаси Президенти Шавкат Мирзиеев 2021 йил 22 февралда ҳар йили ўтказиладиган асосий сиёсий тадбир - БМТ Инсон ҳуқуқлари бўйича Кенгашининг 46-сессиясида, гендер масаласига тўхталар экан, Ўзбекистондаги демократик ўзгаришларнинг устувор йўналишлари ва мамлакатимизнинг БМТ Инсон ҳуқуқлари бўйича кенгаши фаолияти ҳақида: «Биз гендер сиёсати масалалари борасида мамлакатимизнинг ижтимоий-сиёсий ҳаётида ва ишбилармонлик соҳасида аёлларнинг ролини тубдан оширишга қаратилган ишларни қатъий давом эттирамиз», — деб алоҳида таъкидлади.\nПрезидент сайлови Ўзбекистонда замонавий демократия ғояларининг амалдаги яна бир ёрқин ифодаси бўлади\nЯна саноқли кунлардан кейин азиз Ватанимиз — Ўзбекистон Республикаси давлат мустақиллигининг 30 йиллиги кенг нишонланади. Ушбу тарихий санага “Янги Ўзбекистонда эркин ва фаровон яшайлик!” деган эзгу ғоя асосида қизғин тайёргарлик кўраётган халқимиз истиқлол байрамини барча соҳада улкан муваффақиятлар билан кутиб олмоқда.\nСайловчининг хоҳиш-иродасини эркин ифода этиш ҳуқуқи қонун билан кафолатланган\nУмумэътироф этилган халқаро сайлов стандартларида фуқароларнинг сайлов ҳуқуқлари асосан икки қисмга, фаол сайлов ҳуқуқи ва пассив сайлов ҳуқуқига бўлинади. Фаол сайлов ҳуқуқи – фуқароларнинг давлат раҳбари ва ҳокимиятнинг вакиллик органлари сайловида сайловчи сифатида иштирок этиш, яъни овоз бериш ҳуқуқидир. Пассив сайлов ҳуқуқи – фуқаронинг давлат органларига (давлат раҳбари лавозимига) сайланиш ҳуқуқидир. Фаол сайлов ҳуқуқидан фарқли ўлароқ, пассив сайлов ҳуқуқи фуқароларга қўйиладиган нисбатан юқори ёш талаби, муайян мулкка эга бўлиш талаби, мамлакат ҳудудида муайян муддат ўтроқ яшаган бўлиши каби талаблар билан чегараланиши мумкин.\nПрезидент сайлови: очиқлик ва ошкораликни таъминлаш йўлида\nЖорий йилнинг 24 октябрида мамлакатимиз ҳаётида муҳим сиёсий воқеа – Ўзбекистон Республикаси Президенти сайлови бўлиб ўтади. Шу кунларда Марказий сайлов комиссияси томонидан ҳамкор ташкилотлар билан биргаликда бўлажак сайловни очиқ, ошкора ва шаффоф, умумэътироф этилган халқаро демократик тамойиллар асосида ҳамда юқори ташкилий даражада ўтказиш борасида самарали ишлар амалга оширилмоқда.\nМарказий сайлов комиссиясининг 23 июль куни бўлиб ўтган навбатдаги мажлисида Ўзбекистон Республикаси Президенти сайловига расман старт берилди.\nЗАМОНАВИЙ АХБОРОТ ТЕХНОЛОГИЯЛАРИ ВА САЙЛОВ ЖАРАЁНЛАРИ\nМаълумки, жорий йилнинг октябрь ойида мамлакатимизда катта сиёсий тадбир — Ўзбекистон Республикаси Президенти сайлови бўлиб ўтади. Мазкур тадбирни юксак савияда ташкил этиш учун Ўзбекистон Республикаси Марказий сайлов комиссияси томонидан изчил ишлар амалга оширилмоқда.


Соғлом турмуш тарзининг фаоллик даражаси оширилади — Teletype\nСоғлом турмуш тарзининг фаоллик даражаси оширилади\nЮқумли бўлмаган касалликларнинг профилактикасини, соғлом турмуш тарзини қўллаб-қувватлаш ва аҳолининг жисмоний фаоллиги даражасини ошириш чора-тадбирлари тўғрисидаги Президент қарори қабул қилинди.\nҚарор билан, 2019–2022 йилларда юқумли бўлмаган касалликлар профилактикаси, аҳолининг соғлом турмуш тарзини қўллаб-қувватлаш ва жисмоний фаоллиги даражасини ошириш Концепцияси ҳамда Дастури тасдиқланди.\nКонцепцияда белгиланган вазифаларни амалга ошириш натижасида қуйидагиларга эришилади:\nмева ва сабзавотлар истеъмолини 15 фоизга ошириш;\nош тузи истеъмолини 15 фоизга қисқартириш;\nаҳолининг жисмоний фаоллигини 10 фоизга ошириш;\nсемириш ва қандли диабет касаллигига чалинган беморлар сонини ўсишини тўхтатиш;\nтиббий муассасаларни жиҳозлар ва дори воситалари билан таъминланганлик даражасини 50 фоизга етказиш;\nюқори хавф даражасига эга ва юқумли бўлмаган касалликка чалинган беморларнинг камига 50 фоизини дори-дармон терапияси билан таъминлаш;\nбарвақт ўлим ҳолатлари даражасини 10 фоизга қисқартириш.\nДастур доирасида соғлом овқатланиш ва жисмоний фаоллик, тамаки ва алкоголь маҳсулотларини истеъмол қилишдан воз кечиш бўйича, шу жумладан ишонч телефонлари ва “тезкор алоқа тармоғи” орқали қисқа маслаҳатлар бериш тизими жорий этилади.\nҚарорга мувофиқ, ходимлар жамоасининг соғлом турмуш тарзини қўллаб-қувватлаш, уларнинг жисмоний фаоллиги даражасини ошириш учун зарур шароитларни яратиш – давлат органлари ва ташкилотлари раҳбарларининг фаолияти самарадорлигини баҳолашнинг асосий мезонларидан бири этиб белгиланди.\nШунингдек, Республика диетология ўқув-илмий маркази негизида Аҳолининг соғлом турмуш тарзини қўллаб-қувватлаш ва жисмоний фаоллигини ошириш маркази, ҳудудларда Марказнинг бўлимлари, туманларда (шаҳарларда) бўлинмалари ташкил этилди.\nСоғлом турмуш тарзини шакллантириш, юқумли бўлмаган касалликларга қарши курашиш ҳамда олдини олиш бўйича дастурларни ишлаб чиқиш ва жорий этиш Марказ фаолиятининг асосий йўналиши ҳисобланади.\nҲукумат томонидан 2019 йил 1 декабргача алкоголь ва тамаки маҳсулотлар истеъмолини чеклаш бўйича чора-тадбирлар ишлаб чиқади.\n2019–2020 ўқув йилидан бошлаб, Тошкент тиббиёт академияси магистратурасининг янги “Нутрициология” йўналиши очилади.\nШунингдек, қарор билан эндиликда давлат органлари ва ташкилотларида:\nиш куни давомида ишлаб чиқариш гимнастикаси машқлари;\nҳафтасига камида бир маротаба ходимларнинг жисмоний тарбия тадбирларида иштирок этишини назарда тутадиган “Саломатлик куни”;\nходимлар орасида спорт мусобақалари жорий этилади.\nДавлат органлари ва ташкилотларида ишлаб чиқариш гимнастикаси машқларини бажариши учун иш вақтига киритиладиган махсус танаффуслар белгиланади.\nАҳолининг кенг қатламлари орасида “Алпомиш” ва “Барчиной” махсус тестлари ўтказилади.


1 йил аввал 1314 siyrat.uz\nҲижрий 3(6)-йил 2-жумадал-аввал куни (милодий 624-йил 21-октябр) Расулуллоҳ соллаллоҳу алайҳи васаллам Қурайш карвони йўлини тўсиш учун Зайд ибн Ҳориса розияллоҳу анҳу бошчилигидаги сарияни юбордилар.\nҲижрий 413-йил 2-жумадал-аввал куни (милодий 1022-йил 3-октябр) Ислом маданияти тарихида хаттотлик бўйича машҳур бўлган, «Ибн Баввоб» номи билан танилган, Мусҳафни 64 марта ёзган Абул Ҳасан Али ибн Ҳилол вафот этди.\nҲижрий 666-йил 2-жумадал-аввал куни (милодий 1268-йил 19-январ) Усмонлилар давлати Зоҳир Бепрос қўмондонлигида Ёфа шаҳрини салбчилардан қайтариб олди.\nҲижрий 1202-йил 2-жумадал-аввал куни (милодий 1788-йил 9-феврал) Олмония императори Жозеф II Усмонлилар давлатига уруш эълон қилди.\nҲижрий 1328-йил 2-жумадал-аввал куни (милодий 1910-йил 12-май) Азҳар университетининг 40-шайхи бўлмиш шайх Абдулҳалим Маҳмуд таваллуд топди.


Алламжонов «Kun.uz» сайти уники эканлиги» ҳақида фикр билдирди - XABAR.INFO\nАлламжонов «Kun.uz» сайти уники эканлиги» ҳақида фикр билдирди\nPosted on 23.06.2021 23.06.2021 Author Admin\nОзодлик радиоси ўз мақоласида мени “Kun.uz сайтининг гўёки парда ортидаги асл эгаси, деб иддао қилинади”, дея кўрсатибди. Аслида, нафақат Kun.uz, балки республикадаги барча сайт ва блогерлар менга «тегишли». Уларнинг «асл эгаси менман». Шу даражада қудратли шахсманки, қўяверасиз энди. Матбуотда нима чиқса, мен айбдорман. Матбуотга бирор кор-ҳол бўлса ҳам, мен айбдорман. Сизнинг кўзингизда — шунақа, бизникилар кўзида ҳам шунақа.\nБизникилар фикрича, Oзодликнинг ўзбек хизмати ҳам аслида менга ишлайди. Хуллас, бемалол ураверинг, туҳмат қилинг, ёлғон маълумот беринг, бетимиз қотиб ҳам кетди.\nP.S: Агар Kun.uz Алламжоновга тегишли, деб иддао қилаётган одамларингизга раҳмат пули берган бўлсангиз (Озодлик гўёки агентларига яхши пул беради, деб иддао қилинади), қайтариб олинг. Чунки сизни алдашибди. Менга тегишли бўлган сайтларни ўз вақтида жон деб ёпиб юборишган. Лекин битта нарса хурсанд қилади. Ҳақиқатни очиқ-ойдин ёзадиган барча сайтларнинг, ҳақиқий ватанпарварларнинг биз билан тўғридан-тўғри боғланиши менга ғурур бағишлайди, аслида. Чунки биз фақат ҳақиқат томонида бўлишга интиляпмиз.\nЎзи мустақил сайтлар саноқли қолди. Келинг, ҳамкасблар, шуларни тинч қўяйлик. Ўзингиз журналист бўла туриб, ҳамкaсбларингизга туҳматли қилиқлар қилишингиз — ортиқча. Kun.uz жамоасига эса фақат омад тилайман.\nАҚШ ва Хитой уруш ёқасида эканлиги маълум бўлди\nАлламжонов рус блогерининг Амир Темур хиёбонида…\nОЛДИНГИ СAХИФAШимолий Кореяда телефондан яширинча фойдаланганлар қатл қилинди\nКЕЙИНГИ СAХИФA2024 йилги Олимпиада ўйинлари учун учар электротакси намойиш қилинди


Соҳага хусусий секторни жалб қилиш рақобат ва сифатни кучайтиради | O'zLiDeP\nСоҳага хусусий секторни жалб қилиш рақобат ва сифатни кучайтиради\nБугун мамлакатимизда шаҳар ва қишлоқларни янгилаш, аҳоли учун муносиб турмуш шароитларини яратиш бўйича кенг кўламли ва манзилли тадбирлар ташкил этилиб келинмоқда. Хусусан, сўнгги уч йилда республика бўйича умумий майдони 41 миллион квадрат метр бўлган 155 мингта хонадон фойдаланишга топширилди. Кўп қаватли квартиралар сони 2 баробарга ортди. Бу эса, халқимизнинг уй-жойга бўлган талаби имкон қадар қондирилмоқда, деганидир.\nМуҳтарам президентимиз раислигида жорий йилнинг 28 май куни бўлиб ўтган видеоселектор йиғилишида айни мавзу доирасидаги фикрлар тизимли таҳлил этилгани, бу борадаги муаммолар ўртага ташлангани ҳамда уларга ечим излангани соҳадаги камчиликларни бартараф этишда тизимли иш ташкил қилинишига асос бўлди.\nҲудудларда сайловчилар билан учрашганимизда аҳолининг шу соҳадаги айрим муаммолардан қийналаётганига дуч келамиз. Масалан, кўп қаватли уйларда истиқомат қилувчиларнинг аксарияти ширкатлар хизматидан норози. Нима сабабдан? Чунки айрим ширкатлар иши амалда сезилмайди, хонадонларнинг баъзилари коммунал тизимда муаммолари билан бирга топширилади. Сабаб эса кўплаб ширкатларнинг молиявий оғир аҳволда эканлигига бориб тақалади.\nШиркат вакилларига юзлансак, уларга ажратилган маблағларнинг вақтида берилмаслиги, оворагарчиликларнинг кўплиги хонадонларни камчиликларсиз топшириб бўлмаслигини маълум қилишади. Шунингдек, кўп ҳолларда ширкатлардаги қарздорлик хизматлар нархидаги номутаносиблик туфайли ҳам келиб чиқади.\nАйни муаммога ечим сифатида давлатимиз раҳбари томонидан уй-жойларни сақлашнинг минимал хизматлари ва меъёрларини маҳаллий кенгашлар аҳоли билан келишган ҳолда тасдиқлаш топшириғи берилгани айни муддао бўлди. Бунда ҳудудий коммунал хизмат бошқармаси тариф параметрларини бандма-банд асослаб, қиладиган ишлари ва кўрсатадиган хизматлари бўйича режаларини аҳолига тақдим қилади.\nЙиғилишда яна бир муҳим масалага алоҳида эътибор қаратилди. Турар жойларни замонавий иссиқлик таъминотига ўтказиш, бунга хусусий секторни кенг жалб қилиш керак, деган ташаббус илгари сурилди. Албатта, партиямизнинг асосий вазифаларидан бир ҳам хусусий секторни соҳаларда татбиқ қилиш билан боғлиқ бўлиб, бу ташаббуслар олдимизга янада янги мақсадлар қўйилишига хизмат қилди. Масалан, жорий йилда 183 та янги уй-жой массивлари барпо этилмоқда. Уларга 185 километр ичимлик суви, 290 километр оқава тизими, 130 километр электр, 11 километр табиий газ тармоқлари тортилади. Бунинг учун эса 415 милрд сўм маблағнинг манбалари аниқ. Жойларда сайловчилар билан мулоқотларда келгусида бу соҳада шу масалага эътибор қаратишимиз зарур бўлади. Соҳада қанча-қанча хусусий сектор вакиллари бор. Улар билан ҳамкорликда иш ташкил қилиш керак.\nДавлатимиз раҳбари томонидан тизимдаги амалга оширилиши керак бўлган қатор масалалар қайд этиларкан, уларга паламент вакили сифатида, халқ ишонган депутат сифатида янада виждонан ва масъулият билан ёндашиш зарурлигини англашимиз керак. Зеро, ҳар бир топшириқ замирида халққа муносиб турмуш шароитини яратиш масаласи турибди.